CELEX: 32019R2124
Language: el
Date: 2019-10-10 00:00:00
Title: Κατ’ εξουσιοδότηση κανονισμός (ΕΕ) 2019/2124 της Επιτροπής της 10ης Οκτωβρίου 2019 για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τους κανόνες για τους επίσημους ελέγχους φορτίων ζώων και αγαθών υπό διαμετακόμιση, μεταφόρτωση και περαιτέρω μεταφορά μέσω της Ένωσης και για την τροποποίηση των κανονισμών της Επιτροπής (ΕΚ) αριθ. 798/2008, (ΕΚ) αριθ. 1251/2008, (ΕΚ) αριθ. 119/2009, (ΕΕ) αριθ. 206/2010, (ΕΕ) αριθ. 605/2010, (ΕΕ) αριθ. 142/2011, (ΕΕ) αριθ. 28/2012, του εκτελεστικού κανονισμού (ΕΕ) 2016/759 της Επιτροπής και της απόφασης 2007/777/ΕΚ της Επιτροπής (Κείμενο που παρουσιάζει ενδιαφέρον για τον ΕΟΧ)

12.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 321/73
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2019/2124 ΤΗΣ ΕΠΙΤΡΟΠΗΣ
         της 10ης Οκτωβρίου 2019
         για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τους κανόνες για τους επίσημους ελέγχους φορτίων ζώων και αγαθών υπό διαμετακόμιση, μεταφόρτωση και περαιτέρω μεταφορά μέσω της Ένωσης και για την τροποποίηση των κανονισμών της Επιτροπής (ΕΚ) αριθ. 798/2008, (ΕΚ) αριθ. 1251/2008, (ΕΚ) αριθ. 119/2009, (ΕΕ) αριθ. 206/2010, (ΕΕ) αριθ. 605/2010, (ΕΕ) αριθ. 142/2011, (ΕΕ) αριθ. 28/2012, του εκτελεστικού κανονισμού (ΕΕ) 2016/759 της Επιτροπής και της απόφασης 2007/777/ΕΚ της Επιτροπής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 50 παράγραφος 4, το άρθρο 51 παράγραφος 1 στοιχεία α) έως δ), το άρθρο 77 παράγραφος 1 στοιχεία γ) και ι) και το άρθρο 77 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου θεσπίζει το πλαίσιο για τη διενέργεια των επίσημων ελέγχων και άλλων επίσημων δραστηριοτήτων για την εξακρίβωση της συμμόρφωσης με τη νομοθεσία της Ένωσης για την αγροδιατροφική αλυσίδα. Το πλαίσιο αυτό περιλαμβάνει επίσημους ελέγχους που διενεργούνται σε ζώα και αγαθά που εισέρχονται στην Ένωση από τρίτες χώρες μέσω καθορισμένων συνοριακών σταθμών ελέγχου.
                  
               
                     (2)
                  
                  
                     Το άρθρο 50 παράγραφος 4 του κανονισμού (ΕΕ) 2017/625 εξουσιοδοτεί την Επιτροπή να θεσπίζει κανόνες που καθορίζουν τις περιπτώσεις στις οποίες και τους όρους υπό τους οποίους το κοινό υγειονομικό έγγραφο εισόδου (ΚΥΕΕ) απαιτείται να συνοδεύει στον τόπο προορισμού φορτία ζώων, προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων, φυτών, φυτικών προϊόντων και άλλων αντικειμένων που διαμετακομίζονται μέσω της Ένωσης και αναφέρονται στο άρθρο 47 παράγραφος 1 του κανονισμού (ΕΕ) 2017/625.
                  
               
                     (3)
                  
                  
                     Το άρθρο 51 παράγραφος 1 στοιχείο α) του κανονισμού (ΕΕ) 2017/625 προβλέπει ότι η Επιτροπή καθορίζει τις περιπτώσεις στις οποίες και τους όρους υπό τις οποίους οι αρμόδιες αρχές των συνοριακών σταθμών ελέγχου θα πρέπει να είναι σε θέση να επιτρέπουν την περαιτέρω μεταφορά στον τόπο τελικού προορισμού τους φορτίων τροφίμων και ζωοτροφών μη ζωικής προέλευσης, φυτών, φυτικών προϊόντων και άλλων αντικειμένων που αναφέρονται στο άρθρο 47 παράγραφος 1 του εν λόγω κανονισμού, ενώ εκκρεμούν τα αποτελέσματα των φυσικών ελέγχων.
                  
               
                     (4)
                  
                  
                     Το άρθρο 51 παράγραφος 1 στοιχεία β) και γ) του κανονισμού (ΕΕ) 2017/625 εξουσιοδοτεί την Επιτροπή να καθορίζει τις περιπτώσεις στις οποίες και τους όρους υπό τους οποίους μπορούν να διενεργούνται σε συνοριακό σταθμό ελέγχου πλην αυτού που βρίσκεται στον τόπο πρώτης άφιξης στην Ένωση έλεγχοι ταυτότητας και φυσικοί έλεγχοι φορτίων που μεταφορτώνονται και ζώων που φθάνουν με εναέριες ή θαλάσσιες μεταφορές και παραμένουν στο ίδιο μέσο μεταφοράς για περαιτέρω μεταφορά· Για την πραγματοποίηση αποτελεσματικών ελέγχων των φορτίων που μεταφορτώνονται, είναι αναγκαίο να καθορίζονται οι χρονικές περίοδοι και οι ρυθμίσεις βάσει των οποίων οι αρμόδιες αρχές του συνοριακού σταθμού ελέγχου θα πρέπει να διενεργούν ελέγχους εγγράφων, ταυτότητας και φυσικούς ελέγχους.
                  
               
                     (5)
                  
                  
                     Το άρθρο 51 παράγραφος 1 στοιχείο δ) του κανονισμού (ΕΕ) 2017/625 προβλέπει ότι η Επιτροπή καθορίζει τις περιπτώσεις στις οποίες και τους όρους υπό τους οποίους μπορεί να επιτρέπεται η διαμετακόμιση μέσω της Ένωσης φορτίων ζώων, προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων, φυτών, φυτικών προϊόντων και άλλων αντικειμένων που αναφέρονται στο άρθρο 47 παράγραφος 1 του κανονισμού (ΕΕ) 2017/625. Προβλέπει επίσης ότι η Επιτροπή θεσπίζει κανόνες σχετικά με ορισμένους επίσημους ελέγχους που πρέπει να διενεργούνται στους συνοριακούς σταθμούς ελέγχου στα φορτία αυτά, συμπεριλαμβανομένων των περιπτώσεων και των όρων για την προσωρινή αποθήκευση αγαθών σε τελωνειακές αποθήκες, αποθήκες σε ελεύθερες ζώνες, εγκαταστάσεις προσωρινής αποθήκευσης και αποθήκες που ειδικεύονται στον εφοδιασμό στρατιωτικών βάσεων του ΝΑΤΟ ή των ΗΠΑ.
                  
               
                     (6)
                  
                  
                     Οι αρμόδιες αρχές των συνοριακών σταθμών ελέγχου θα πρέπει να έχουν τη δυνατότητα να επιτρέπουν την περαιτέρω μεταφορά στον τόπο τελικού προορισμού, εν αναμονή της διαθεσιμότητας των αποτελεσμάτων των εργαστηριακών αναλύσεων και δοκιμών για φορτία τροφίμων και ζωοτροφών μη ζωικής προέλευσης που υπόκεινται στα μέτρα που αναφέρονται στο άρθρο 47 παράγραφος 1 στοιχεία δ), ε) και στ) του κανονισμού (ΕΕ) 2017/625 και φορτίων φυτών, φυτικών προϊόντων και άλλων αντικειμένων που αναφέρονται στο άρθρο 47 παράγραφος 1 στοιχεία γ) και ε) του εν λόγω κανονισμού. Τα τρόφιμα και οι ζωοτροφές που αποτελούν αυτά τα φορτία μπορούν να περιλαμβάνονται στον κατάλογο των αγαθών που υπόκεινται σε προσωρινή αύξηση των επίσημων ελέγχων στο σημείο εισόδου στην Ένωση σύμφωνα με το άρθρο 47 παράγραφος 2 στοιχείο β) του κανονισμού (ΕΕ) 2017/625 ή μπορούν να υπόκεινται σε μέτρο έκτακτης ανάγκης που προβλέπεται σε πράξεις που θεσπίζονται σύμφωνα με το άρθρο 53 παράγραφος 1 στοιχείο β) του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (2), ή να υπόκεινται σε πρόσθετους όρους για την είσοδο στην Ένωση που προβλέπονται σε πράξεις που θεσπίζονται σύμφωνα με το άρθρο 126 του κανονισμού (ΕΕ) 2017/625 ή σε ειδικά μέτρα για την είσοδό τους στην Ένωση, τα οποία προβλέπονται σε πράξεις που εκδίδονται σύμφωνα με το άρθρο 128 του κανονισμού (ΕΕ) 2017/625.
                  
               
                     (7)
                  
                  
                     Η άδεια περαιτέρω μεταφοράς θα πρέπει να υπόκειται σε όρους, προκειμένου να διασφαλίζεται ο κατάλληλος έλεγχος των κινδύνων. Ειδικότερα, για τον περιορισμό πιθανών κινδύνων για την υγεία των ανθρώπων ή των φυτών, τα φορτία τροφίμων και ζωοτροφών μη ζωικής προέλευσης που υπόκεινται στα μέτρα που αναφέρονται στο άρθρο 47 παράγραφος 1 στοιχεία δ), ε) και στ) του κανονισμού (ΕΕ) 2017/625 και τα φορτία φυτών, φυτικών προϊόντων και άλλων αντικειμένων που αναφέρονται στο άρθρο 47 παράγραφος 1 στοιχεία γ) και ε) θα πρέπει να μεταφέρονται και να αποθηκεύονται σε εγκαταστάσεις περαιτέρω μεταφοράς στον τόπο τελικού προορισμού που έχουν ορίσει τα κράτη μέλη, εν αναμονή των αποτελεσμάτων των εργαστηριακών αναλύσεων και δοκιμών.
                  
               
                     (8)
                  
                  
                     Οι εγκαταστάσεις περαιτέρω μεταφοράς θα πρέπει να είναι τελωνειακές αποθήκες ή εγκαταστάσεις προσωρινής αποθήκευσης που έχουν αδειοδοτηθεί, οριστεί ή εγκριθεί σύμφωνα με τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (3) και, για να εξασφαλίζεται η υγιεινή των τροφίμων και των ζωοτροφών, θα πρέπει να καταχωρίζονται από τις αρμόδιες αρχές όπως προβλέπεται στον κανονισμό (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (4) και στον κανονισμό (ΕΚ) αριθ. 183/2005 του Ευρωπαϊκού Κοινοβουλίου και του Συμβουλίου (5), αντίστοιχα.
                  
               
                     (9)
                  
                  
                     Οι κίνδυνοι για την υγεία των ζώων οι οποίοι συνδέονται με φορτία ζώων από τρίτες χώρες που φθάνουν διά αέρος ή θαλάσσης και παραμένουν στο ίδιο μέσο μεταφοράς για περαιτέρω μεταφορά σε τρίτη χώρα ή άλλο κράτος μέλος, τα οποία πρόκειται να διατεθούν στην αγορά της Ένωσης ή να διαμετακομιστούν μέσω της Ένωσης, είναι χαμηλότεροι από εκείνους που συνδέονται με άλλα φορτία ζώων, συμπεριλαμβανομένων των φορτίων μεταφόρτωσης σε λιμένες ή αερολιμένες. Ως εκ τούτου, εκτός αν υπάρχει υπόνοια μη συμμόρφωσης με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625, θα πρέπει να διενεργούνται στον συνοριακό σταθμό ελέγχου του τόπου εισόδου στην Ένωση έλεγχοι ταυτότητας και φυσικοί έλεγχοι των εν λόγω ζώων. Επιπλέον, οι έλεγχοι εγγράφων θα πρέπει να διενεργούνται στους συνοριακούς σταθμούς ελέγχου, μεταξύ άλλων στον συνοριακό σταθμό ελέγχου εισόδου στην Ένωση, στον οποίο τα ζώα παρουσιάζονται για επίσημους ελέγχους και μέσω του οποίου εισέρχονται στην Ένωση για μεταγενέστερη διάθεση στην αγορά ή για διαμετακόμιση μέσω του εδάφους της Ένωσης.
                  
               
                     (10)
                  
                  
                     Μεγάλα ταξίδια με το ίδιο μεταφορικό μέσο ενδέχεται να έχουν αρνητικές επιπτώσεις στην καλή μεταχείριση των ζώων. Προκειμένου να τηρούνται οι απαιτήσεις για την καλή μεταχείριση των ζώων κατά τη μεταφορά, έως ότου το φορτίο των ζώων φθάσει στον συνοριακό σταθμό ελέγχου εισόδου στην Ένωση θα πρέπει να εφαρμόζονται οι διατάξεις του κανονισμού (ΕΚ) αριθ. 1/2005 του Συμβουλίου (6).
                  
               
                     (11)
                  
                  
                     Για να αποφευχθεί η εισαγωγή ζωικών νόσων στην Ένωση, είναι αναγκαίο να διενεργούνται έλεγχοι εγγράφων, ταυτότητας και φυσικοί έλεγχοι σε φορτία μεταφόρτωσης ζώων σε λιμένες ή αερολιμένες στον συνοριακό σταθμό ελέγχου όπου πραγματοποιείται η πρώτη μεταφόρτωση.
                  
               
                     (12)
                  
                  
                     Λαμβανομένων υπόψη των κινδύνων για την υγεία των ανθρώπων και των ζώων οι οποίοι συνδέονται με φορτία μεταφόρτωσης προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων, καθώς και της ανάγκης εξασφάλισης αποτελεσματικής λειτουργίας των επίσημων ελέγχων στα φορτία αυτά, είναι σκόπιμο να καθοριστούν προθεσμίες εντός των οποίων θα πρέπει να διενεργούνται οι έλεγχοι των εγγράφων από τις αρμόδιες αρχές του συνοριακού σταθμού ελέγχου του τόπου μεταφόρτωσης. Ο υπολογισμός του χρόνου για τη χρονική περίοδο μεταφόρτωσης θα πρέπει να αρχίζει όταν το φορτίο εισέρχεται στον λιμένα ή τον αερολιμένα του κράτους μέλους. Όταν υπάρχει υπόνοια μη συμμόρφωσης με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625, οι αρμόδιες αρχές του συνοριακού σταθμού ελέγχου στον τόπο μεταφόρτωσης θα πρέπει να διενεργούν ελέγχους εγγράφων, ταυτότητας και φυσικούς ελέγχους.
                  
               
                     (13)
                  
                  
                     Για να εξασφαλιστεί η αποδοτική λειτουργία των επίσημων ελέγχων και λαμβανομένων υπόψη των κινδύνων για την υγεία των φυτών που συνδέονται με φορτία μεταφόρτωσης φυτών, φυτικών προϊόντων και άλλων αντικειμένων που αναφέρονται στο άρθρο 47 παράγραφος 1 στοιχεία γ) και ε) του κανονισμού (ΕΕ) 2017/625, είναι σκόπιμο να καθοριστούν προθεσμίες μετά τις οποίες οι έλεγχοι των εγγράφων μπορούν να διενεργούνται από τις αρμόδιες αρχές του συνοριακού σταθμού ελέγχου του τόπου μεταφόρτωσης. Ο υπολογισμός του χρόνου για τη χρονική περίοδο μεταφόρτωσης θα πρέπει να αρχίζει όταν το φορτίο εισέρχεται στον λιμένα ή τον αερολιμένα του κράτους μέλους. Όταν υπάρχει υπόνοια μη συμμόρφωσης με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625, οι αρμόδιες αρχές του συνοριακού σταθμού ελέγχου στον τόπο μεταφόρτωσης θα πρέπει να διενεργούν ελέγχους εγγράφων, ταυτότητας και φυσικούς ελέγχους.
                  
               
                     (14)
                  
                  
                     Είναι σκόπιμο να προβλεφθεί ότι οι αρμόδιες αρχές του συνοριακού σταθμού ελέγχου εισόδου στην Ένωση θα πρέπει να διενεργούν ελέγχους εγγράφων, ταυτότητας και φυσικούς ελέγχους, εκτός αν όλοι οι έλεγχοι σε φορτία μεταφόρτωσης φυτών, φυτικών προϊόντων και άλλων αντικειμένων που αναφέρονται στο άρθρο 47 παράγραφος 1 στοιχεία γ) και ε) του κανονισμού (ΕΕ) 2017/625 και τα οποία προορίζονται να διατεθούν στην αγορά της Ένωσης έχουν πραγματοποιηθεί στον συνοριακό σταθμό ελέγχου μεταφόρτωσης βάσει της υπόνοιας μη συμμόρφωσης με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625.
                  
               
                     (15)
                  
                  
                     Για να μειωθεί ο διοικητικός φόρτος, οι υπεύθυνοι για τα φορτία μεταφόρτωσης θα πρέπει να είναι σε θέση να διαβιβάζουν στις αρμόδιες αρχές του συνοριακού σταθμού ελέγχου στον τόπο μεταφόρτωσης πληροφορίες σχετικά με την ταυτοποίηση και την τοποθεσία των αγαθών στον λιμένα ή τον αερολιμένα, την προβλεπόμενη ώρα άφιξης, την εκτιμώμενη ώρα αναχώρησης και τον προορισμό των φορτίων. Στις περιπτώσεις αυτές, τα κράτη μέλη θα πρέπει να είναι εξοπλισμένα με σύστημα πληροφοριών που να τους επιτρέπει την ανάγνωση των πληροφοριών που παρέχουν οι υπεύθυνοι επιχείρησης και να επαληθεύουν τη μη υπέρβαση των προθεσμιών για τη διεξαγωγή των ελέγχων των εγγράφων.
                  
               
                     (16)
                  
                  
                     Οι κίνδυνοι για τη δημόσια υγεία και την υγεία των ζώων είναι χαμηλοί στην περίπτωση τροφίμων και ζωοτροφών μη ζωικής προέλευσης που υπόκεινται σε μέτρα ή πράξεις που αναφέρονται στο άρθρο 47 παράγραφος 1 στοιχεία δ), ε) και στ) του κανονισμού (ΕΕ) 2017/625, τα οποία μεταφορτώνονται από σκάφος ή αεροσκάφος υπό τελωνειακή εποπτεία σε άλλο σκάφος ή αεροσκάφος στον ίδιο λιμένα ή αερολιμένα. Επομένως, είναι σκόπιμο να προβλεφθεί ότι, στην περίπτωση αυτή, οι έλεγχοι των εγγράφων, της ταυτότητας και οι φυσικοί έλεγχοι δεν θα πρέπει να διενεργούνται στον συνοριακό σταθμό ελέγχου μεταφόρτωσης, αλλά σε μεταγενέστερο στάδιο στον συνοριακό σταθμό ελέγχου εισόδου στην Ένωση. Ως εκ τούτου, ο υπεύθυνος για το φορτίο θα πρέπει να κοινοποιεί εκ των προτέρων την άφιξη των φορτίων, με τη συμπλήρωση και την υποβολή του σχετικού μέρους του ΚΥΕΕ στο σύστημα διαχείρισης πληροφοριών για τους επίσημους ελέγχους (IMSOC) με σκοπό τη διαβίβασή τους στις αρμόδιες αρχές του συνοριακού σταθμού ελέγχου εισόδου.
                  
               
                     (17)
                  
                  
                     Για την προστασία της υγείας και της καλής μεταχείρισης των ζώων, τα φορτία ζώων υπό διαμετακόμιση από μια τρίτη χώρα σε άλλη τρίτη χώρα που διέρχονται υπό τελωνειακή εποπτεία μέσω του εδάφους της Ένωσης θα πρέπει να υπόκεινται σε ελέγχους εγγράφων, ταυτότητας και σε φυσικούς ελέγχους στον συνοριακό σταθμό ελέγχου της πρώτης άφιξης στην Ένωση και η διαμετακόμιση αυτή θα πρέπει να επιτρέπεται μόνον υπό την επιφύλαξη του ευνοϊκού αποτελέσματος των εν λόγω ελέγχων.
                  
               
                     (18)
                  
                  
                     Με σκοπό την προστασία της υγείας των ανθρώπων και των ζώων, τα φορτία προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων υπό διαμετακόμιση από μια τρίτη χώρα προς άλλη τρίτη χώρα που διέρχονται από το έδαφος της Ένωσης θα πρέπει να υπόκεινται σε ελέγχους εγγράφων και ταυτότητας στον συνοριακό σταθμό ελέγχου. Η διαμετακόμιση αυτή θα πρέπει να επιτρέπεται υπό ορισμένους όρους, συμπεριλαμβανομένου του ευνοϊκού αποτελέσματος των ελέγχων στον συνοριακό σταθμό ελέγχου, με σκοπό να εξασφαλίζεται ο κατάλληλος έλεγχος των κινδύνων στα σύνορα και κατά τη διάρκεια της διαμετακόμισης και, εντέλει, να εξασφαλίζεται ότι τα εν λόγω αγαθά εξέρχονται από το έδαφος της Ένωσης.
                  
               
                     (19)
                  
                  
                     Για την προστασία της υγείας των φυτών τα φορτία φυτών, φυτικών προϊόντων και άλλων αντικειμένων που αναφέρονται στο άρθρο 47 παράγραφος 1 στοιχεία γ) και ε) του κανονισμού (ΕΕ) 2017/625 που διαμετακομίζονται από μια τρίτη χώρα σε άλλη τρίτη χώρα και διέρχονται από το έδαφος της Ένωσης θα πρέπει να υπόκεινται σε ελέγχους εγγράφων και σε φυσικούς ελέγχους, βάσει κινδύνου, στον συνοριακό σταθμό ελέγχου. Η διαμετακόμιση αυτή θα πρέπει να επιτρέπεται υπό ορισμένους όρους, συμπεριλαμβανομένου του ευνοϊκού αποτελέσματος των ελέγχων στον συνοριακό σταθμό ελέγχου.
                  
               
                     (20)
                  
                  
                     Σε ορισμένες περιπτώσεις, φορτία προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων που διαμετακομίζονται από τρίτη χώρα προς άλλη τρίτη χώρα και διέρχονται από το έδαφος της Ένωσης μπορούν να αποθηκεύονται προσωρινά σε αποθήκες. Για να εξασφαλιστεί η ιχνηλασιμότητα των εν λόγω φορτίων, η προσωρινή αποθήκευση θα πρέπει να πραγματοποιείται μόνο σε αποθήκες εγκεκριμένες από τις αρμόδιες αρχές των κρατών μελών, οι οποίες θα πρέπει να συμμορφώνονται με τις απαιτήσεις υγιεινής που καθορίζονται και αναφέρονται στον κανονισμό (ΕΚ) αριθ. 852/2004 και στον κανονισμό (ΕΕ) αριθ. 142/2011 της Επιτροπής (7).
                  
               
                     (21)
                  
                  
                     Για λόγους διαφάνειας, τα κράτη μέλη θα πρέπει να τηρούν και να επικαιροποιούν στο IMSOC κατάλογο όλων των εγκεκριμένων αποθηκών, αναφέροντας το όνομα και τη διεύθυνσή τους, την κατηγορία των αγαθών για τα οποία έχουν εγκριθεί και τον αριθμό έγκρισης. Οι εγκεκριμένες αποθήκες θα πρέπει να υπόκεινται σε τακτικούς επίσημους ελέγχους από τις αρμόδιες αρχές με σκοπό τη διασφάλιση της τήρησης των όρων έγκρισής τους.
                  
               
                     (22)
                  
                  
                     Για να εξασφαλιστεί ότι τα φορτία προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων παραδίδονται πράγματι επί των σκαφών, συμπεριλαμβανομένων των στρατιωτικών σκαφών, που εξέρχονται από την Ένωση, η αρμόδια αρχή του λιμένα προορισμού ή ο αντιπρόσωπος του πλοιάρχου του σκάφους θα πρέπει, αφού ολοκληρωθεί η παράδοση, να επιβεβαιώνει την παράδοση στις αρμόδιες αρχές του συνοριακού σταθμού ελέγχου εισόδου στην Ένωση ή της αποθήκης όπου έχουν προσωρινά αποθηκευτεί τα εν λόγω αγαθά. Η επιβεβαίωση αυτή πρέπει να παρέχεται με την προσυπογραφή του επίσημου πιστοποιητικού ή με ηλεκτρονικά μέσα. Σε περίπτωση που τα φορτία δεν παραδοθούν στο σκάφος, επειδή δεν πρόλαβαν το πλοίο ή λόγω υλικοτεχνικών προβλημάτων, θα πρέπει να επιτρέπεται στην αρμόδια αρχή της αποθήκης ή του συνοριακού σταθμού ελέγχου εισόδου στην Ένωση να επιτρέπει την επιστροφή του φορτίου στον τόπο αποστολής.
                  
               
                     (23)
                  
                  
                     Σε ορισμένα κράτη μέλη λόγω της γεωγραφικής κατάστασης, η διαμετακόμιση ζώων και αγαθών πραγματοποιείται υπό ειδικούς όρους που καθορίζονται στους κανόνες για την είσοδο στην Ένωση ορισμένων ζώων, ζωικού αναπαραγωγικού υλικού, ζωικών υποπροϊόντων και προϊόντων ζωικής προέλευσης. Ως εκ τούτου, απαιτούνται ειδικές διαδικασίες και όροι ελέγχου για τη στήριξη της επιβολής των εν λόγω απαιτήσεων.
                  
               
                     (24)
                  
                  
                     Είναι αναγκαίο να θεσπιστούν όροι υπό τους οποίους για φορτία προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων για τα οποία έχει επιτραπεί η διαμετακόμιση μέσω του εδάφους της Ένωσης, αλλά τα οποία απορρίπτονται από την τρίτη χώρα προορισμού, θα πρέπει να επιτρέπεται να επιστρέφονται απευθείας στον συνοριακό σταθμό ελέγχου που επέτρεψε τη διαμετακόμισή τους μέσω της Ένωσης ή στις αποθήκες όπου ήταν αποθηκευμένα τα εν λόγω αγαθά στο έδαφος της Ένωσης πριν από την απόρριψή τους από την τρίτη χώρα.
                  
               
                     (25)
                  
                  
                     Δεδομένων των κινδύνων για την υγεία των ανθρώπων και των ζώων και την καλή μεταχείριση των ζώων, τα φορτία ζώων, προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων που μεταφέρονται από το έδαφος της Ένωσης σε άλλο τμήμα του εδάφους της Ένωσης διερχόμενα από το έδαφος τρίτης χώρας θα πρέπει να υπόκεινται σε ελέγχους εγγράφων και ταυτότητας, πριν από την επανεισαγωγή στην Ένωση, από τις αρμόδιες αρχές των συνοριακών σταθμών ελέγχου. Τα φυτά, τα φυτικά προϊόντα και άλλα αντικείμενα που έχουν συσκευαστεί καταλλήλως και μεταφέρονται όπως αναφέρεται στο άρθρο 47 παράγραφος 1 στοιχείο β) του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου (8), δεν θα πρέπει να υπόκεινται σε ελέγχους στον συνοριακό σταθμό ελέγχου επανεισαγωγής, λόγω του χαμηλού κινδύνου εισαγωγής επιβλαβών οργανισμών.
                  
               
                     (26)
                  
                  
                     Προκειμένου να διασφαλιστεί η ορθή επικοινωνία και η κατανομή αρμοδιοτήτων μεταξύ των διαφόρων αρχών και υπευθύνων επιχειρήσεων, θα πρέπει να συμπληρώνεται το σχετικό τμήμα του ΚΥΕΕ. Το μέρος I θα πρέπει να συμπληρώνεται από τον υπεύθυνο του φορτίου και να διαβιβάζεται στις αρμόδιες αρχές του συνοριακού σταθμού ελέγχου πριν από την άφιξη του φορτίου. Το μέρος II θα πρέπει να συμπληρώνεται από τις αρμόδιες αρχές αμέσως μετά τη διενέργεια των ελέγχων που αναφέρονται στον παρόντα κανονισμό, τη λήψη απόφασης σχετικά με το φορτίο και την καταχώρισή της σε αυτό το μέρος. Το μέρος III θα πρέπει να συμπληρώνεται από τις αρμόδιες αρχές του συνοριακού σταθμού ελέγχου εξόδου ή τελικού προορισμού ή από την αρμόδια τοπική αρχή μόλις διενεργηθούν οι έλεγχοι που αναφέρονται στον παρόντα κανονισμό.
                  
               
                     (27)
                  
                  
                     Για να εξασφαλιστεί ότι τα φορτία προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων που προέρχονται από την επικράτεια της Κροατίας και διέρχονται μέσω του εδάφους της Βοσνίας-Ερζεγοβίνης στο Neum («Διάδρομος του Neum») παραμένουν άθικτα πριν από την είσοδο στην επικράτεια της Κροατίας μέσω των σημείων εισόδου Klek ή Zaton Doli, η αρμόδια αρχή θα πρέπει να διενεργεί ελέγχους των σφραγίδων των οχημάτων ή των εμπορευματοκιβωτίων μεταφοράς και να καταγράφει την ημερομηνία και την ώρα αναχώρησης και άφιξης των οχημάτων που μεταφέρουν τα αγαθά.
                  
               
                     (28)
                  
                  
                     Όταν τα φορτία ορισμένων αγαθών που αναφέρονται στο άρθρο 47 παράγραφος 1 στοιχεία β), γ), δ), ε) και στ) του κανονισμού (ΕΕ) 2017/625 προορίζονται για διάθεση στην αγορά της Ένωσης ή για διαμετακόμιση μέσω της Ένωσης, σε ορισμένες περιπτώσεις, η νομοθεσία της Ένωσης προβλέπει ότι η μεταφορά τους από τον συνοριακό σταθμό ελέγχου άφιξης στην εγκατάσταση στον τόπο προορισμού ή στον συνοριακό σταθμό ελέγχου στον τόπο εξόδου και η άφιξή τους στον τόπο προορισμού τους πρέπει να παρακολουθείται. Για να προλαμβάνεται κάθε κίνδυνος για τη δημόσια υγεία και την υγεία των ζώων, οι αρμόδιες αρχές του συνοριακού σταθμού ελέγχου εισόδου στην Ένωση θα πρέπει να επιβλέπουν ότι τα φορτία φθάνουν στον προορισμό εντός 15 ημερών.
                  
               
                     (29)
                  
                  
                     Ένας από τους σκοπούς του κανονισμού (ΕΕ) 2017/625 είναι η θέσπιση κανόνων σε μια ενιαία πράξη και όχι διασκορπισμένων σε διάφορες πράξεις, γεγονός που διευκολύνει την κατανόηση και την εφαρμογή των εν λόγω κανόνων. Ο παρών κανονισμός ακολουθεί την ίδια προσέγγιση και αποτρέπει την ανάγκη για πολλές παραπομπές μεταξύ διαφόρων πράξεων, αυξάνοντας έτσι τη διαφάνεια. Οι διάφοροι συμπληρωματικοί κανόνες που καθορίζονται στο παρόν σχέδιο πράξης είναι αλληλένδετοι και πρέπει να ισχύσουν από την ίδια ημερομηνία. Αυτό ισχύει ιδίως για τους κανόνες σχετικά με τη διαμετακόμιση και οι κανόνες αυτοί θα ισχύσουν από την ίδια ημερομηνία. Η θέσπιση των εν λόγω συμπληρωματικών κανόνων σε μια ενιαία πράξη αποτρέπει επίσης τον κίνδυνο αλληλεπικάλυψης των κανόνων.
                  
               
                     (30)
                  
                  
                     Η απόφαση 2000/208/ΕΚ της Επιτροπής (9), η απόφαση 2000/571/ΕΚ της Επιτροπής (10) και η εκτελεστική απόφαση 2011/215/ΕΕ της Επιτροπής (11) θεσπίζουν κανόνες για τομείς που εμπίπτουν στο πεδίο εφαρμογής του παρόντος κανονισμού. Συνεπώς, για να αποφευχθεί η αλληλεπικάλυψη κανόνων, οι εν λόγω πράξεις θα πρέπει να καταργηθούν.
                  
               
                     (31)
                  
                  
                     Η απόφαση 2007/777/ΕΚ της Επιτροπής (12), ο κανονισμός (ΕΚ) αριθ. 798/2008 της Επιτροπής (13), ο κανονισμός (ΕΚ) αριθ. 1251/2008 της Επιτροπής (14), ο κανονισμός (ΕΚ) αριθ. 119/2009 της Επιτροπής (15), ο κανονισμός (ΕΕ) αριθ. 206/2010 της Επιτροπής (16), ο κανονισμός (ΕΕ) αριθ. 605/2010 της Επιτροπής (17), ο κανονισμός (ΕΕ) αριθ. 142/2011, ο κανονισμός (ΕΕ) αριθ. 28/2012 της Επιτροπής (18) και ο εκτελεστικός κανονισμός (ΕΕ) 2016/759 της Επιτροπής (19) θα πρέπει να τροποποιηθούν ώστε να εξασφαλιστεί η συνέπεια των κανόνων που καθορίζονται στις εν λόγω πράξεις με τους κανόνες που καθορίζονται στον παρόντα κανονισμό.
                  
               
                     (32)
                  
                  
                     Δεδομένου ότι ο κανονισμός (ΕΕ) 2017/625 αρχίζει να εφαρμόζεται από τις 14 Δεκεμβρίου 2019, ο παρών κανονισμός θα πρέπει επίσης να αρχίσει να εφαρμόζεται από την ίδια ημερομηνία,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         ΚΕΦΑΛΑΙΟ I
         
            Αντικείμενο, πεδίο εφαρμογής και ορισμοί
         
         
            Άρθρο 1
            Αντικείμενο και πεδίο εφαρμογής
            
               1.   Ο παρών κανονισμός καθορίζει:
               
                           α)
                        
                        
                           τους κανόνες που καθορίζουν τις περιπτώσεις στις οποίες και τους όρους υπό τους οποίους οι αρμόδιες αρχές ενός συνοριακού σταθμού ελέγχου μπορούν να επιτρέπουν την περαιτέρω μεταφορά των φορτίων των ακόλουθων κατηγοριών αγαθών στον τόπο τελικού προορισμού στην Ένωση, εν αναμονή των αποτελεσμάτων των εργαστηριακών αναλύσεων και δοκιμών που πραγματοποιούνται στο πλαίσιο των φυσικών ελέγχων που αναφέρονται στο άρθρο 49 παράγραφος 1 του κανονισμού (ΕΕ) 2017/625:
                           
                                       i)
                                    
                                    
                                       φυτά, φυτικά προϊόντα και άλλα αντικείμενα όπως αναφέρονται στους καταλόγους που καταρτίζονται σύμφωνα με το άρθρο 72 παράγραφος 1 και το άρθρο 74 παράγραφος 1 του κανονισμού (ΕΕ) 2016/2031·
                                    
                                 
                                       ii)
                                    
                                    
                                       φυτά, φυτικά προϊόντα και άλλα αντικείμενα που υπόκεινται σε μέτρο έκτακτης ανάγκης που αναφέρεται στο άρθρο 47 παράγραφος 1 στοιχείο ε) του κανονισμού (ΕΕ) 2017/625·
                                    
                                 
                                       iii)
                                    
                                    
                                       τρόφιμα και ζωοτροφές μη ζωικής προέλευσης που υπόκεινται στα μέτρα που προβλέπονται στις πράξεις που αναφέρονται στο άρθρο 47 παράγραφος 1 στοιχεία δ), ε) και στ) του κανονισμού (ΕΕ) 2017/625·
                                    
                                 
                     
                           β)
                        
                        
                           τους κανόνες που καθορίζουν τις περιπτώσεις στις οποίες και τους όρους υπό τους οποίους μπορούν να διενεργούνται σε συνοριακό σταθμό ελέγχου πλην αυτού που βρίσκεται στον τόπο πρώτης άφιξης στην Ένωση έλεγχοι ταυτότητας και φυσικοί έλεγχοι ζώων που φθάνουν με εναέριες ή θαλάσσιες μεταφορές και παραμένουν στο ίδιο μέσο μεταφοράς για περαιτέρω μεταφορά·
                        
                     
                           γ)
                        
                        
                           ειδικούς κανόνες για τους επίσημους ελέγχους στους συνοριακούς σταθμούς ελέγχου φορτίων μεταφόρτωσης ζώων και των ακόλουθων κατηγοριών αγαθών:
                           
                                       i)
                                    
                                    
                                       προϊόντα ζωικής προέλευσης, ζωικό αναπαραγωγικό υλικό, ζωικά υποπροϊόντα, παράγωγα προϊόντα, σανό και άχυρο και σύνθετα προϊόντα·
                                    
                                 
                                       ii)
                                    
                                    
                                       φυτά, φυτικά προϊόντα και άλλα αντικείμενα όπως αναφέρονται στους καταλόγους που καταρτίζονται σύμφωνα με το άρθρο 72 παράγραφος 1 και το άρθρο 74 παράγραφος 1 του κανονισμού (ΕΕ) 2016/2031·
                                    
                                 
                                       iii)
                                    
                                    
                                       φυτά, φυτικά προϊόντα και άλλα αντικείμενα που υπόκεινται σε μέτρο έκτακτης ανάγκης, όπως προβλέπεται από τα άρθρα του κανονισμού (ΕΕ) 2016/2031, που αναφέρεται στο άρθρο 47 παράγραφος 1 στοιχείο ε) του κανονισμού (ΕΕ) 2017/625·
                                    
                                 
                                       iv)
                                    
                                    
                                       τρόφιμα και ζωοτροφές μη ζωικής προέλευσης που υπόκεινται στα μέτρα ή πράξεις που αναφέρονται στο άρθρο 47 παράγραφος 1 στοιχεία δ), ε) και στ) του κανονισμού (ΕΕ) 2017/625·
                                    
                                 
                     
                           δ)
                        
                        
                           ειδικοί κανόνες για τους ελέγχους φορτίων ζώων υπό διαμετακόμιση και των ακόλουθων κατηγοριών αγαθών:
                           
                                       i)
                                    
                                    
                                       προϊόντα ζωικής προέλευσης, ζωικό αναπαραγωγικό υλικό, ζωικά υποπροϊόντα, παράγωγα προϊόντα, σανό και άχυρο και σύνθετα προϊόντα·
                                    
                                 
                                       ii)
                                    
                                    
                                       φυτά, φυτικά προϊόντα και άλλα αντικείμενα όπως αναφέρονται στους καταλόγους που καταρτίζονται σύμφωνα με το άρθρο 72 παράγραφος 1 και το άρθρο 74 παράγραφος 1 του κανονισμού (ΕΕ) 2016/2031·
                                    
                                 
                                       iii)
                                    
                                    
                                       φυτά, φυτικά προϊόντα και άλλα αντικείμενα που υπόκεινται σε μέτρο έκτακτης ανάγκης που προβλέπεται στο άρθρο 47 παράγραφος 1 στοιχείο ε) του κανονισμού (ΕΕ) 2017/625.
                                    
                                 
                     
            
               2.   Ο παρών κανονισμός εφαρμόζεται σε σπονδυλωτά και ασπόνδυλα ζώα, με εξαίρεση:
               
                           α)
                        
                        
                           τα ζώα συντροφιάς, όπως ορίζονται στο άρθρο 11 παράγραφος 4 του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου (20). και
                        
                     
                           β)
                        
                        
                           τα ασπόνδυλα ζώα που προορίζονται για επιστημονικούς σκοπούς, όπως αναφέρονται στο άρθρο 3 του κατ’ εξουσιοδότηση κανονισμού (ΕΕ) [2019/2122] της Επιτροπής (21).
                        
                     
         
         
            Άρθρο 2
            
               Ορισμοί
            
            Για τους σκοπούς του παρόντος κανονισμού, ισχύουν οι ακόλουθοι ορισμοί:
            
                        1)
                     
                     
                        «κοινό υγειονομικό έγγραφο εισόδου» ή «ΚΥΕΕ»: το κοινό υγειονομικό έγγραφο εισόδου το οποίο χρησιμοποιείται για την εκ των προτέρων γνωστοποίηση της άφιξης των φορτίων στον συνοριακό σταθμό ελέγχου, και το οποίο χρησιμοποιείται για την καταγραφή του αποτελέσματος των επίσημων ελέγχων που διενεργούνται και των αποφάσεων που λαμβάνονται από τις αρμόδιες αρχές σε σχέση με το φορτίο που συνοδεύει·
                     
                  
                        2)
                     
                     
                        «φορτία μεταφόρτωσης»: τα φορτία ζώων και αγαθών που εισέρχονται στην Ένωση με θαλάσσιες ή αεροπορικές μεταφορές από τρίτη χώρα, όταν τα εν λόγω ζώα ή αγαθά μετακινούνται από σκάφος ή αεροσκάφος και μεταφέρονται υπό τελωνειακή εποπτεία σε άλλο σκάφος ή αεροσκάφος στον ίδιο λιμένα ή αερολιμένα κατά την προετοιμασία για περαιτέρω μεταφορά·
                     
                  
                        3)
                     
                     
                        «αποθήκη»:
                        
                                    α)
                                 
                                 
                                    τελωνειακή αποθήκη, αποθήκη σε ελεύθερη ζώνη, εγκατάσταση προσωρινής αποθήκευσης που έχει εγκριθεί, αδειοδοτηθεί ή οριστεί σύμφωνα με τα άρθρα 147 παράγραφος 1, 240 παράγραφος 1, 243 παράγραφος 1, αντίστοιχα, του κανονισμού (ΕΕ) αριθ. 952/2013· ή
                                 
                              
                                    β)
                                 
                                 
                                    αποθήκη που ειδικεύεται στην παροχή αγαθών σε στρατιωτικές βάσεις του ΝΑΤΟ ή των ΗΠΑ·
                                 
                              
                  
                        4)
                     
                     
                        «περαιτέρω μεταφορά»: η διακίνηση φορτίων αγαθών από συνοριακό σταθμό ελέγχου στον τόπο τελικού προορισμού τους στην Ένωση, εν αναμονή των αποτελεσμάτων εργαστηριακών αναλύσεων και δοκιμών·
                     
                  
                        5)
                     
                     
                        «εγκατάσταση περαιτέρω μεταφοράς»: η εγκατάσταση στον τόπο τελικού προορισμού στην Ένωση ή σε τόπο που υπάγεται στην αρμοδιότητα της αρμόδιας αρχής στην οποία υπάγεται και ο τόπος τελικού προορισμού, που ορίζεται από το κράτος μέλος προορισμού για την αποθήκευση φορτίων αγαθών τα οποία πρόκειται να μεταφερθούν περαιτέρω πριν από τη θέση τους σε ελεύθερη κυκλοφορία·
                     
                  
                        6)
                     
                     
                        «σύστημα διαχείρισης πληροφοριών για τους επίσημους ελέγχους» ή «IMSOC»: το σύστημα διαχείρισης πληροφοριών για τους επίσημους ελέγχους που αναφέρεται στο άρθρο 131 του κανονισμού (ΕΕ) 2017/625·
                     
                  
                        7)
                     
                     
                        «συνοριακός σταθμός ελέγχου εισόδου στην Ένωση»: ο συνοριακός σταθμός ελέγχου στον οποίο τα ζώα και τα αγαθά παρουσιάζονται για επίσημους ελέγχους και μέσω του οποίου εισέρχονται στην Ένωση για μετέπειτα διάθεση στην αγορά ή για διαμετακόμιση μέσω του εδάφους της Ένωσης και ο οποίος μπορεί να είναι ο συνοριακός σταθμός ελέγχου πρώτης άφιξης στην Ένωση·
                     
                  
                        8)
                     
                     
                        «ενωσιακός ρυθμιζόμενος επιβλαβής οργανισμός μη καραντίνας»: ο επιβλαβής οργανισμός που πληροί όλες τις προϋποθέσεις που απαριθμούνται στο άρθρο 36 του κανονισμού (ΕΕ) 2016/2031·
                     
                  
                        9)
                     
                     
                        «εγκεκριμένη αποθήκη»: αποθήκη εγκεκριμένη από τις αρμόδιες αρχές όπως προβλέπεται στο άρθρο 23 του παρόντος κανονισμού·
                     
                  
                        10)
                     
                     
                        «αυγά απαλλαγμένα από ειδικά παθογόνα»: αυγά επώασης τα οποία προέρχονται από σμήνη πουλερικών απαλλαγμένα από ειδικά παθογόνα, σύμφωνα με την περιγραφή της Ευρωπαϊκής Φαρμακοποιίας (22) και τα οποία πρόκειται να χρησιμοποιηθούν αποκλειστικά για διαγνωστικούς, ερευνητικούς ή φαρμακευτικούς σκοπούς.
                     
                  
         ΚΕΦΑΛΑΙΟ II
         
            Περαιτέρω μεταφορά φορτίων φυτών, φυτικών προϊόντων και άλλων αντικειμένων και τροφίμων και ζωοτροφών μη ζωικής προέλευσης όπως αναφέρονται στο άρθρο 1 παράγραφος 1 στοιχείο α)
         
         ΤΜΗΜΑ 1
         
            Όροι για περαιτέρω μεταφορά
         
         
            Άρθρο 3
            Υποχρεώσεις του υπεύθυνου επιχείρησης πριν από την έγκριση περαιτέρω μεταφοράς
            
               1.   Αιτήσεις χορήγησης άδειας για περαιτέρω μεταφορά υποβάλλονται από τον υπεύθυνο για τα φορτία αγαθών που αναφέρονται στο άρθρο 1 παράγραφος 1 στοιχείο α) στις αρμόδιες αρχές του συνοριακού σταθμού ελέγχου εισόδου στην Ένωση πριν από την άφιξη του φορτίου στον συνοριακό σταθμό ελέγχου. Το εν λόγω αίτημα υποβάλλεται μέσω κοινοποίησης που αναφέρεται στο άρθρο 56 παράγραφος 3 στοιχείο α) του κανονισμού (ΕΕ) 2017/625, με τη συμπλήρωση του μέρους I του ΚΥΕΕ.
            
            
               2.   Για φορτία αγαθών που αναφέρονται στο άρθρο 1 παράγραφος 1 στοιχείο α), τα οποία έχουν επιλεγεί για δειγματοληψία και εργαστηριακή ανάλυση στον συνοριακό σταθμό ελέγχου, ο υπεύθυνος για το φορτίο μπορεί να υποβάλει αίτηση έγκρισης περαιτέρω μεταφοράς στις αρμόδιες αρχές του συνοριακού σταθμού ελέγχου με τη συμπλήρωση του μέρους I του ΚΥΕΕ.
            
         
         
            Άρθρο 4
            
               Έγκριση περαιτέρω μεταφοράς
            
            Οι αρμόδιες αρχές του συνοριακού σταθμού ελέγχου εισόδου στην Ένωση μπορούν να εγκρίνουν την περαιτέρω μεταφορά φορτίων αγαθών που αναφέρονται στο άρθρο 1 παράγραφος 1 στοιχείο α), υπό τον όρο ότι πληρούνται οι ακόλουθες προϋποθέσεις:
            
                        α)
                     
                     
                        το αποτέλεσμα των ελέγχων εγγράφων, των ελέγχων ταυτότητας και των φυσικών ελέγχων, εκτός από τις εργαστηριακές αναλύσεις και δοκιμές που πραγματοποιήθηκαν στο πλαίσιο των εν λόγω φυσικών ελέγχων, που διενεργήθηκαν στον συνοριακό σταθμό ελέγχου είναι ικανοποιητικό·
                     
                  
                        β)
                     
                     
                        ο υπεύθυνος για το φορτίο έχει ζητήσει την περαιτέρω μεταφορά όπως προβλέπεται στο άρθρο 3.
                     
                  
         
            Άρθρο 5
            
               Υποχρεώσεις του υπεύθυνου επιχείρησης μετά την έγκριση της περαιτέρω μεταφοράς
            
            Όταν οι αρμόδιες αρχές στον συνοριακό σταθμό ελέγχου εισόδου στην Ένωση εγκρίνουν την περαιτέρω μεταφορά φορτίων αγαθών που αναφέρονται στο άρθρο 1 παράγραφος 1 στοιχείο α) του παρόντος κανονισμού, ο υπεύθυνος για το φορτίο:
            
                        α)
                     
                     
                        συμπληρώνει το μέρος I χωριστού ΚΥΕΕ για το ίδιο φορτίο, που συνδέεται στο IMSOC με το ΚΥΕΕ που αναφέρεται στο άρθρο 3, δηλώνοντας εκεί τα μεταφορικά μέσα και την ημερομηνία άφιξης του φορτίου στην επιλεγμένη εγκατάσταση περαιτέρω μεταφοράς·
                     
                  
                        β)
                     
                     
                        υποβάλλει το ΚΥΕΕ που αναφέρεται στο στοιχείο α) στο IMSOC προς διαβίβαση στις αρμόδιες αρχές του συνοριακού σταθμού ελέγχου η οποία έχει εγκρίνει την περαιτέρω μεταφορά.
                     
                  
         
            Άρθρο 6
            
               Όροι για τη μεταφορά και αποθήκευση φορτίων που πρόκειται να μεταφερθούν περαιτέρω
            
            
               1.   Ο υπεύθυνος για τα φορτία που εγκρίνονται για περαιτέρω μεταφορά σύμφωνα με το άρθρο 4 εξασφαλίζει ότι:
               
                           α)
                        
                        
                           κατά τη μεταφορά προς και την αποθήκευση στην εγκατάσταση περαιτέρω μεταφοράς, το φορτίο δεν παραποιείται με οποιονδήποτε τρόπο·
                        
                     
                           β)
                        
                        
                           το φορτίο δεν υπόκειται σε τροποποίηση, μεταποίηση, υποκατάσταση ή αλλαγή της συσκευασίας·
                        
                     
                           γ)
                        
                        
                           το φορτίο δεν εξέρχεται από την εγκατάσταση περαιτέρω μεταφοράς εν αναμονή της λήψης απόφασης σχετικά με το φορτίο από τις αρμόδιες αρχές του συνοριακού σταθμού ελέγχου σύμφωνα με το άρθρο 55 του κανονισμού (ΕΕ) 2017/625.
                        
                     
            
               2.   Ο υπεύθυνος για το φορτίο μεταφέρει το φορτίο υπό τελωνειακή εποπτεία απευθείας από τον συνοριακό σταθμό ελέγχου εισόδου στην Ένωση στην εγκατάσταση περαιτέρω μεταφοράς, χωρίς τα αγαθά να εκφορτώνονται κατά τη διάρκεια της μεταφοράς, και αποθηκεύει το φορτίο στην εγκατάσταση περαιτέρω μεταφοράς.
            
            
               3.   Ο υπεύθυνος για το φορτίο εξασφαλίζει ότι η συσκευασία ή τα μέσα μεταφοράς του φορτίου φυτών, φυτικών προϊόντων και άλλων αντικειμένων που αναφέρονται στο άρθρο 1 παράγραφος 1 στοιχείο α) σημεία i) και ii) έχουν κλείσει ή σφραγιστεί με τρόπο που εξασφαλίζει ότι, κατά τη μεταφορά και την αποθήκευσή τους στην εγκατάσταση περαιτέρω μεταφοράς:
               
                           α)
                        
                        
                           δεν προκαλούν προσβολή ή λοίμωξη σε άλλα φυτά, φυτικά προϊόντα ή άλλα αντικείμενα με επιβλαβείς οργανισμούς που είναι καταχωρισμένοι ως ενωσιακοί επιβλαβείς οργανισμοί καραντίνας ή ενωσιακοί ρυθμιζόμενοι επιβλαβείς οργανισμοί μη καραντίνας·
                        
                     
                           β)
                        
                        
                           δεν προσβάλλονται ούτε μολύνονται από επιβλαβείς οργανισμούς μη καραντίνας.
                        
                     
            
               4.   Ο υπεύθυνος για το φορτίο διασφαλίζει ότι αντίγραφο του ΚΥΕΕ που αναφέρεται στο άρθρο 3 σε έντυπη ή ηλεκτρονική μορφή, συνοδεύει το φορτίο από τον συνοριακό σταθμό ελέγχου εισόδου στην Ένωση στην εγκατάσταση περαιτέρω μεταφοράς.
            
            
               5.   Ο υπεύθυνος για το φορτίο ενημερώνει τις αρμόδιες αρχές στον τόπο του τελικού προορισμού για την άφιξη του φορτίου στην εγκατάσταση περαιτέρω μεταφοράς.
            
            
               6.   Μετά την έγκριση από τις αρμόδιες αρχές του συνοριακού σταθμού ελέγχου εισόδου στην Ένωση της περαιτέρω μεταφοράς του φορτίου στην εγκατάσταση περαιτέρω μεταφοράς, ο υπεύθυνος για το φορτίο δεν μεταφέρει το φορτίο σε εγκατάσταση περαιτέρω μεταφοράς διαφορετική από εκείνη που αναφέρεται στο ΚΥΕΕ, εκτός αν οι αρμόδιες αρχές του συνοριακού σταθμού ελέγχου εισόδου στην Ένωση εγκρίνουν την αλλαγή σύμφωνα με το άρθρο 4 και εφόσον πληρούνται οι όροι που ορίζονται στις παραγράφους 1 έως 5 του παρόντος άρθρου.
            
         
         
            Άρθρο 7
            
               Πράξεις που πρέπει να εκτελούνται από τις αρμόδιες αρχές του συνοριακού σταθμού ελέγχου μετά την έγκριση περαιτέρω μεταφοράς
            
            
               1.   Όταν οι αρμόδιες αρχές του συνοριακού σταθμού ελέγχου εισόδου στην Ένωση επιτρέπουν την περαιτέρω μεταφορά σύμφωνα με το άρθρο 4, ενημερώνουν τις αρμόδιες αρχές στον τόπο του τελικού προορισμού για τη μεταφορά του φορτίου υποβάλλοντας στο IMSOC το ΚΥΕΕ που αναφέρεται στο άρθρο 3.
            
            
               2.   Μετά τη συμπλήρωση του ΚΥΕΕ που αναφέρεται στο άρθρο 5 του παρόντος κανονισμού σύμφωνα με το άρθρο 56 παράγραφος 5 του κανονισμού (ΕΕ) 2017/625, οι αρμόδιες αρχές του συνοριακού σταθμού ελέγχου εισόδου στην Ένωση ενημερώνουν αμέσως τις αρμόδιες αρχές του τόπου τελικού προορισμού μέσω του IMSOC.
            
            
               3.   Όταν το φορτίο δεν συμμορφώνεται με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625, οι αρμόδιες αρχές του συνοριακού σταθμού ελέγχου εισόδου στην Ένωση λαμβάνουν μέτρα σύμφωνα με το άρθρο 66 παράγραφοι 3 έως 6 του εν λόγω κανονισμού.
            
            
               4.   Όταν οι αρμόδιες αρχές του συνοριακού σταθμού ελέγχου εισόδου στην Ένωση δεν έχουν λάβει επιβεβαίωση από τις αρμόδιες αρχές του τόπου προορισμού σχετικά με την άφιξη φορτίου εντός περιόδου 15 ημερών από την ημερομηνία έγκρισης της περαιτέρω μεταφοράς του φορτίου προς την εγκατάσταση περαιτέρω μεταφοράς:
               
                           α)
                        
                        
                           επαληθεύουν, με τις αρμόδιες αρχές στον τόπο προορισμού, αν το φορτίο έχει φθάσει σε εγκατάσταση περαιτέρω μεταφοράς·
                        
                     
                           β)
                        
                        
                           ενημερώνουν τις τελωνειακές αρχές σχετικά με τη μη άφιξη του φορτίου·
                        
                     
                           γ)
                        
                        
                           προβαίνουν σε περαιτέρω έρευνες για τον προσδιορισμό της πραγματικής θέσης του φορτίου σε συνεργασία με τις τελωνειακές αρχές και άλλες αρχές σύμφωνα με το άρθρο 75 παράγραφος 1 του κανονισμού (ΕΕ) 2017/625.
                        
                     
         
         
            Άρθρο 8
            
               Πράξεις που πρέπει να εκτελούνται από τις αρμόδιες αρχές στον τόπο τελικού προορισμού
            
            
               1.   Οι αρμόδιες αρχές στον τόπο τελικού προορισμού επιβεβαιώνουν την άφιξη του φορτίου στην εγκατάσταση περαιτέρω μεταφοράς με τη συμπλήρωση στο IMSOC του μέρους III του ΚΥΕΕ που αναφέρεται στο άρθρο 3.
            
            
               2.   Οι αρμόδιες αρχές στον τόπο τελικού προορισμού θέτουν φορτία που δεν συμμορφώνονται με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625 υπό επίσημη δέσμευση σύμφωνα με το άρθρο 66 παράγραφος 1 του εν λόγω κανονισμού και προβαίνουν σε όλες τις αναγκαίες ενέργειες για την εφαρμογή των μέτρων που διατάχθηκαν από τις αρμόδιες αρχές του συνοριακού σταθμού ελέγχου σύμφωνα με το άρθρο 66 παράγραφοι 3 και 4 του εν λόγω κανονισμού.
            
         
         ΤΜΗΜΑ 2
         
            
               Εγκαταστάσεις περαιτέρω μεταφοράς
            
         
         
            
               Article 9
            
            
               Όροι για τον ορισμό εγκαταστάσεων περαιτέρω μεταφοράς
            
            
               1.   Τα κράτη μέλη μπορούν να ορίζουν εγκαταστάσεις περαιτέρω μεταφοράς για φορτία μίας ή περισσότερων κατηγοριών αγαθών, όπως αναφέρεται στο άρθρο 1 παράγραφος 1 στοιχείο α), υπό την προϋπόθεση ότι πληρούν τις ακόλουθες απαιτήσεις:
               
                           α)
                        
                        
                           είναι τελωνειακές αποθήκες ή εγκαταστάσεις προσωρινής αποθήκευσης όπως αναφέρεται στα άρθρα 240 παράγραφος 1 και 147 παράγραφος 1 του κανονισμού (ΕΕ) αριθ. 952/2013, αντίστοιχα·
                        
                     
                           β)
                        
                        
                           όταν ο ορισμός αφορά:
                           
                                       i)
                                    
                                    
                                       τρόφιμα μη ζωικής προέλευσης που αναφέρονται στο άρθρο 1 παράγραφος 1 στοιχείο α) σημείο iii) του παρόντος κανονισμού, οι εγκαταστάσεις περαιτέρω μεταφοράς καταχωρίζονται από την αρμόδια αρχή όπως προβλέπεται στο άρθρο 6 παράγραφος 2 του κανονισμού (ΕΚ) αριθ. 852/2004·
                                    
                                 
                                       ii)
                                    
                                    
                                       ζωοτροφές μη ζωικής προέλευσης που αναφέρονται στο άρθρο 1 παράγραφος 1 στοιχείο α) σημείο iii) του παρόντος κανονισμού, οι εγκαταστάσεις περαιτέρω μεταφοράς καταχωρίζονται από την αρμόδια αρχή όπως προβλέπεται στο άρθρο 9 παράγραφος 2 του κανονισμού (ΕΚ) αριθ. 183/2005·
                                    
                                 
                     
                           γ)
                        
                        
                           διαθέτουν την τεχνολογία και τον εξοπλισμό που απαιτούνται για την αποτελεσματική λειτουργία του IMSOC.
                        
                     
            
               2.   Σε περίπτωση που εγκαταστάσεις περαιτέρω μεταφοράς παύουν να συμμορφώνονται με τις απαιτήσεις που αναφέρονται στην παράγραφο 1, τα κράτη μέλη:
               
                           α)
                        
                        
                           αναστέλλουν προσωρινά τον ορισμό ενόσω εκκρεμεί η εφαρμογή διορθωτικών μέτρων ή ανακαλούν οριστικά τον ορισμό για όλες ή για ορισμένες κατηγορίες αγαθών για τις οποίες είχε γίνει ο ορισμός·
                        
                     
                           β)
                        
                        
                           διασφαλίζουν ότι οι πληροφορίες για τις εγκαταστάσεις περαιτέρω μεταφοράς που αναφέρονται στο άρθρο 10 επικαιροποιούνται αναλόγως.
                        
                     
         
         
            Άρθρο 10
            
               Καταχώριση στο IMSOC των εγκαταστάσεων περαιτέρω μεταφοράς που έχουν οριστεί
            
            Τα κράτη μέλη τηρούν στο IMSOC επικαιροποιημένο κατάλογο εγκαταστάσεων περαιτέρω μεταφοράς που ορίζονται σύμφωνα με το άρθρο 9 παράγραφος 1 και παρέχουν τις ακόλουθες πληροφορίες:
            
                        α)
                     
                     
                        το όνομα και τη διεύθυνση της εγκατάστασης περαιτέρω μεταφοράς·
                     
                  
                        β)
                     
                     
                        την κατηγορία αγαθών για τα οποία προορίζεται.
                     
                  
         ΚΕΦΑΛΑΙΟ III
         
            Περαιτέρω μεταφορά ζώων που παραμένουν στο ίδιο μέσο μεταφοράς και φορτία μεταφόρτωσης ζώων και αγαθών
         
         
            Άρθρο 11
            Έλεγχοι εγγράφων, έλεγχοι ταυτότητας και φυσικοί έλεγχοι φορτίων ζώων που παραμένουν στο ίδιο μέσο μεταφοράς
            
               1.   Οι αρμόδιες αρχές του συνοριακού σταθμού ελέγχου διενεργούν ελέγχους εγγράφων σε πρωτότυπα ή αντίγραφα επίσημων πιστοποιητικών ή εγγράφων που απαιτείται να συνοδεύουν τα φορτία ζώων τα οποία φθάνουν αεροπορικώς ή διά θαλάσσης και παραμένουν στο ίδιο μέσο μεταφοράς για περαιτέρω μεταφορά, εφόσον τα ζώα αυτά προορίζονται να διατεθούν στην αγορά της Ένωσης ή να διαμετακομιστούν μέσω της Ένωσης.
            
            
               2.   Οι αρμόδιες αρχές που αναφέρονται στην παράγραφο 1 επιστρέφουν στον υπεύθυνο για το φορτίο τα επίσημα πιστοποιητικά ή έγγραφα βάσει των οποίων πραγματοποίησαν τους ελέγχους εγγράφων, ώστε αυτά τα επίσημα πιστοποιητικά ή έγγραφα να συνοδεύουν το φορτίο κατά την περαιτέρω μεταφορά.
            
            
               3.   Σε περίπτωση που υπάρχει υπόνοια μη συμμόρφωσης με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625, οι αρμόδιες αρχές του συνοριακού σταθμού ελέγχου διενεργούν ελέγχους εγγράφων, ταυτότητας και φυσικούς ελέγχους στα φορτία.
               Οι έλεγχοι εγγράφων πραγματοποιούνται στα πρωτότυπα επίσημα πιστοποιητικά ή έγγραφα που απαιτείται να συνοδεύουν το φορτίο των ζώων, όπως προβλέπεται από τους κανόνες που αναφέρονται στο άρθρο 1 παράγραφος 2 στοιχείο δ) του κανονισμού (ΕΕ) 2017/625.
            
            
               4.   Οι αρμόδιες αρχές του συνοριακού σταθμού ελέγχου εισόδου στην Ένωση διενεργούν ελέγχους εγγράφων, ταυτότητας και φυσικούς ελέγχους, εκτός αν οι έλεγχοι εγγράφων, οι έλεγχοι ταυτότητας και οι φυσικοί έλεγχοι έχουν διενεργηθεί σε άλλον συνοριακό σταθμό ελέγχου σύμφωνα με την παράγραφο 3.
            
         
         
            Άρθρο 12
            Έλεγχοι εγγράφων, έλεγχοι ταυτότητας και φυσικοί έλεγχοι φορτίων μεταφόρτωσης ζώων
            Οι αρμόδιες αρχές του συνοριακού σταθμού ελέγχου μεταφόρτωσης διενεργούν ελέγχους εγγράφων, ελέγχους ταυτότητας και φυσικούς ελέγχους των φορτίων μεταφόρτωσης ζώων.
         
         
            Άρθρο 13
            
               Έλεγχοι εγγράφων, έλεγχοι ταυτότητας και φυσικοί έλεγχοι φορτίων μεταφόρτωσης προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων
            
            
               1.   Οι αρμόδιες αρχές του συνοριακού σταθμού ελέγχου μεταφόρτωσης διενεργούν ελέγχους εγγράφων σε πρωτότυπα ή αντίγραφα επίσημων πιστοποιητικών ή εγγράφων, τα οποία πρέπει να συνοδεύουν φορτία μεταφόρτωσης προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και αχύρου και σύνθετων προϊόντων στις ακόλουθες περιπτώσεις:
               
                           α)
                        
                        
                           για αγαθά που υπόκεινται στις απαιτήσεις υγειονομικού ελέγχου και στους κανόνες για την πρόληψη και την ελαχιστοποίηση των κινδύνων για την υγεία των ανθρώπων και των ζώων που προκύπτουν από ζωικά υποπροϊόντα και παράγωγα προϊόντα τα οποία αναφέρονται στο άρθρο 1 παράγραφος 2 στοιχεία δ) και ε) του κανονισμού (ΕΕ) 2017/625, όταν η περίοδος μεταφόρτωσης:
                           
                                       i)
                                    
                                    
                                       στον αερολιμένα, υπερβαίνει τις 3 ημέρες·
                                    
                                 
                                       ii)
                                    
                                    
                                       στον λιμένα, υπερβαίνει τις 30 ημέρες·
                                    
                                 
                     
                           β)
                        
                        
                           για αγαθά άλλα από εκείνα που αναφέρονται στο στοιχείο α), όταν η περίοδος μεταφόρτωσης υπερβαίνει τις 90 ημέρες.
                        
                     
            
               2.   Οι αρμόδιες αρχές που αναφέρονται στην παράγραφο 1 επιστρέφουν στον υπεύθυνο για το φορτίο τα επίσημα πιστοποιητικά ή έγγραφα βάσει των οποίων πραγματοποίησαν τους ελέγχους εγγράφων, ώστε αυτά τα επίσημα πιστοποιητικά ή έγγραφα να συνοδεύουν το φορτίο κατά την περαιτέρω μεταφορά.
            
            
               3.   Όταν οι αρμόδιες αρχές του συνοριακού σταθμού ελέγχου μεταφόρτωσης έχουν υπόνοιες μη συμμόρφωσης με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625, διενεργούν ελέγχους εγγράφων, ελέγχους ταυτότητας και φυσικούς ελέγχους.
               Αυτοί οι έλεγχοι εγγράφων πραγματοποιούνται στα πρωτότυπα επίσημα πιστοποιητικά ή έγγραφα όταν αυτά τα επίσημα πιστοποιητικά ή έγγραφα πρέπει να συνοδεύουν το φορτίο, όπως προβλέπεται από τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625.
            
            
               4.   Όταν ένα φορτίο που προορίζεται για αποστολή σε τρίτες χώρες υπερβαίνει τις προθεσμίες που αναφέρονται στην παράγραφο 1 και όταν το εν λόγω φορτίο δεν συμμορφώνεται με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625, οι αρμόδιες αρχές του συνοριακού σταθμού ελέγχου διατάσσουν τον υπεύθυνο επιχείρησης είτε να καταστρέψει το φορτίο είτε να εξασφαλίσει ότι αυτό θα εξέλθει από το έδαφος της Ένωσης χωρίς καθυστέρηση.
            
            
               5.   Οι αρμόδιες αρχές του συνοριακού σταθμού ελέγχου εισόδου στην Ένωση διενεργούν τους ελέγχους εγγράφων και ταυτότητας και τους φυσικούς ελέγχους που προβλέπονται στο άρθρο 49 παράγραφος 1 του κανονισμού (ΕΕ) 2017/625 για αγαθά που πρόκειται να διατεθούν στην αγορά της Ένωσης, εκτός αν οι έλεγχοι εγγράφων, οι έλεγχοι ταυτότητας και οι φυσικοί έλεγχοι έχουν διενεργηθεί σε άλλον συνοριακό σταθμό ελέγχου σύμφωνα με την παράγραφο 3.
            
            
               6.   Οι αρμόδιες αρχές του συνοριακού σταθμού ελέγχου εισόδου στην Ένωση διενεργούν τους ελέγχους που αναφέρονται στο άρθρο 19 για αγαθά που πρόκειται να διαμετακομιστούν μέσω του εδάφους της Ένωσης, εκτός αν οι έλεγχοι εγγράφων, οι έλεγχοι ταυτότητας και οι φυσικοί έλεγχοι έχουν διενεργηθεί σε άλλον συνοριακό σταθμό ελέγχου σύμφωνα με την παράγραφο 3.
            
         
         
            Άρθρο 14
            
               Αποθήκευση φορτίων μεταφόρτωσης προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων
            
            Οι υπεύθυνοι επιχειρήσεων εξασφαλίζουν ότι τα φορτία προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων, κατά τη διάρκεια της περιόδου μεταφόρτωσης, αποθηκεύονται μόνο:
            
                        i)
                     
                     
                        στον τελωνειακό χώρο ή ελεύθερη ζώνη του ίδιου λιμένα ή αερολιμένα σε σφραγισμένα εμπορευματοκιβώτια· ή
                     
                  
                        ii)
                     
                     
                        σε εμπορικές εγκαταστάσεις αποθήκευσης υπό τον έλεγχο του ίδιου συνοριακού σταθμού ελέγχου, σύμφωνα με τους όρους που καθορίζονται στο άρθρο 3 παράγραφοι 11 και 12 του εκτελεστικού κανονισμού (ΕΕ) 2019/1014 της Επιτροπής (23).
                     
                  
         
            Άρθρο 15
            
               Έλεγχοι εγγράφων, έλεγχοι ταυτότητας και φυσικοί έλεγχοι φορτίων μεταφόρτωσης φυτών, φυτικών προϊόντων και άλλων αντικειμένων
            
            
               1.   Οι αρμόδιες αρχές του συνοριακού σταθμού ελέγχου μεταφόρτωσης διενεργούν ελέγχους εγγράφων βάσει των κινδύνων των φορτίων μεταφόρτωσης φυτών, φυτικών προϊόντων και άλλων αντικειμένων που αναφέρονται στο άρθρο 1 παράγραφος 1 στοιχείο γ) σημεία ii) και iii), όταν η περίοδος μεταφόρτωσης υπερβαίνει τις 3 ημέρες στον αερολιμένα ή τις 30 ημέρες στον λιμένα.
            
            
               2.   Οι αρμόδιες αρχές που αναφέρονται στην παράγραφο 1 επιστρέφουν στον υπεύθυνο για το φορτίο τα επίσημα πιστοποιητικά ή έγγραφα βάσει των οποίων πραγματοποίησαν τους ελέγχους εγγράφων, ώστε τα επίσημα πιστοποιητικά ή έγγραφα να συνοδεύουν το φορτίο κατά την περαιτέρω μεταφορά.
            
            
               3.   Όταν υπάρχει υπόνοια μη συμμόρφωσης με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625, οι αρμόδιες αρχές του συνοριακού σταθμού ελέγχου του τόπου μεταφόρτωσης διενεργούν στο φορτίο ελέγχους εγγράφων, ελέγχους ταυτότητας και φυσικούς ελέγχους.
            
            
               4.   Οι έλεγχοι εγγράφων, οι έλεγχοι ταυτότητας και οι φυσικοί έλεγχοι πραγματοποιούνται στον συνοριακό σταθμό ελέγχου εισόδου στην Ένωση, εκτός αν οι έλεγχοι εγγράφων, οι έλεγχοι ταυτότητας και οι φυσικοί έλεγχοι έχουν διενεργηθεί σε άλλον συνοριακό σταθμό ελέγχου σύμφωνα με την παράγραφο 3.
            
         
         
            Άρθρο 16
            
               Κοινοποίηση πληροφοριών πριν από τη λήξη της περιόδου μεταφόρτωσης
            
            
               1.   Για φορτία που προορίζονται για μεταφόρτωση εντός των περιόδων που αναφέρονται στο άρθρο 13 παράγραφος 1 και το άρθρο 15 παράγραφος 1, και πριν από την άφιξη των φορτίων, ο υπεύθυνος για τα φορτία υποβάλλει στις αρμόδιες αρχές του συνοριακού σταθμού ελέγχου μεταφόρτωσης, μέσω του IMSOC ή μέσω άλλου συστήματος πληροφοριών που ορίζεται από την αρμόδια αρχή για τον σκοπό αυτό, κοινοποίηση στην οποία αναφέρονται τα εξής:
               
                           α)
                        
                        
                           οι πληροφορίες που απαιτούνται για την ταυτοποίηση και τον προσδιορισμό της θέσης του φορτίου στον αερολιμένα ή τον λιμένα·
                        
                     
                           β)
                        
                        
                           η ταυτοποίηση του μέσου μεταφοράς:
                        
                     
                           γ)
                        
                        
                           η προβλεπόμενη ώρα άφιξης και αναχώρησης του φορτίου·
                        
                     
                           δ)
                        
                        
                           ο προορισμός του φορτίου.
                        
                     
            
               2.   Για τους σκοπούς της κοινοποίησης που αναφέρεται στην παράγραφο 1, οι αρμόδιες αρχές ορίζουν σύστημα πληροφοριών που επιτρέπει στις αρμόδιες αρχές του συνοριακού σταθμού ελέγχου μεταφόρτωσης:
               
                           α)
                        
                        
                           να λαμβάνουν γνώση των πληροφοριών που υποβάλλονται από υπεύθυνους επιχειρήσεων·
                        
                     
                           β)
                        
                        
                           να επαληθεύουν, για κάθε φορτίο, ότι δεν σημειώνεται υπέρβαση των περιόδων μεταφόρτωσης που προβλέπονται στο άρθρο 13 παράγραφος 1 και στο άρθρο 15παράγραφος 1.
                        
                     
            
               3.   Επιπλέον της εκ των προτέρων κοινοποίησης που προβλέπεται στην παράγραφο 1 του παρόντος άρθρου, ο υπεύθυνος για το φορτίο ενημερώνει επίσης τις αρμόδιες αρχές του συνοριακού σταθμού ελέγχου μεταφόρτωσης, συμπληρώνοντας και υποβάλλοντας το σχετικό μέρος του ΚΥΕΕ στο IMSOC, όπως προβλέπεται στο άρθρο 56 του κανονισμού (ΕΕ) 2017/625, στις ακόλουθες περιπτώσεις:
               
                           α)
                        
                        
                           η περίοδος μεταφόρτωσης που αναφέρεται στο άρθρο 13 παράγραφος 1 και στο άρθρο 15 παράγραφος 1 έχει λήξει· ή
                        
                     
                           β)
                        
                        
                           οι αρμόδιες αρχές του συνοριακού σταθμού ελέγχου μεταφόρτωσης ενημερώνουν τον υπεύθυνο για το φορτίο σχετικά με την απόφασή τους να διενεργήσουν ελέγχους εγγράφων, ελέγχους ταυτότητας και φυσικούς ελέγχους βάσει υπόνοιας μη συμμόρφωσης, όπως προβλέπεται στο άρθρο 13 παράγραφος 3 ή στο άρθρο 15 παράγραφος 3.
                        
                     
         
         
            Άρθρο 17
            
               Έλεγχοι εγγράφων, έλεγχοι ταυτότητας και φυσικοί έλεγχοι φορτίων μεταφόρτωσης τροφίμων και ζωοτροφών μη ζωικής προέλευσης
            
            
               1.   Οι αρμόδιες αρχές του συνοριακού σταθμού ελέγχου εισόδου στην Ένωση διενεργούν ελέγχους εγγράφων, ελέγχους ταυτότητας και φυσικούς ελέγχους σε φορτία μεταφόρτωσης τροφίμων και ζωοτροφών μη ζωικής προέλευσης που υπόκεινται στα μέτρα που προβλέπονται στις πράξεις οι οποίες αναφέρονται στο άρθρο 47 παράγραφος 1 στοιχεία δ), ε) και στ) του κανονισμού (ΕΕ) 2017/625.
            
            
               2.   Ο υπεύθυνος για το φορτίο κοινοποιεί εκ των προτέρων στις αρμόδιες αρχές του συνοριακού σταθμού ελέγχου εισόδου στην Ένωση την άφιξη του φορτίου αγαθών που αναφέρονται στην παράγραφο 1 του παρόντος άρθρου, όπως προβλέπεται στο άρθρο 56 παράγραφος 4 του κανονισμού (ΕΕ) 2017/625.
            
         
         ΚΕΦΑΛΑΙΟ IV
         
            Διαμετακόμιση ζώων και αγαθών από τρίτη χώρα προς άλλη τρίτη χώρα μέσω του εδάφους της Ένωσης
         
         ΤΜΗΜΑ 1
         
            
               Επίσημοι έλεγχοι στον συνοριακό σταθμό ελέγχου εισόδου στην Ένωση
            
         
         
            Άρθρο 18
            Έλεγχοι εγγράφων, έλεγχοι ταυτότητας και φυσικοί έλεγχοι φορτίων ζώων υπό διαμετακόμιση
            Οι αρμόδιες αρχές του συνοριακού σταθμού ελέγχου εισόδου στην Ένωση εγκρίνουν τη διαμετακόμιση φορτίων ζώων από τρίτη χώρα προς άλλη τρίτη χώρα μέσω του εδάφους της Ένωσης μόνο όταν τα αποτελέσματα των ελέγχων εγγράφων και ταυτότητας και των φυσικών ελέγχων είναι ευνοϊκά.
         
         
            Άρθρο 19
            
               Όροι για την έγκριση της διαμετακόμισης φορτίων προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων
            
            Οι αρμόδιες αρχές του συνοριακού σταθμού ελέγχου εισόδου στην Ένωση επιτρέπουν την περαιτέρω διαμετακόμιση προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων, μόνο υπό την προϋπόθεση ότι συμμορφώνονται με τους ακόλουθους όρους:
            
                        α)
                     
                     
                        τα αγαθά συμμορφώνονται με τις ισχύουσες απαιτήσεις που προβλέπονται στους κανόνες που αναφέρονται στο άρθρο 1 παράγραφος 2 στοιχεία δ) και ε) του κανονισμού (ΕΕ) 2017/625·
                     
                  
                        β)
                     
                     
                        το φορτίο υποβλήθηκε σε ελέγχους εγγράφων και σε ελέγχους ταυτότητας στον συνοριακό σταθμό ελέγχου με ευνοϊκά αποτελέσματα·
                     
                  
                        γ)
                     
                     
                        το φορτίο υποβλήθηκε σε φυσικούς ελέγχους στον συνοριακό σταθμό ελέγχου, όταν υπήρξε υπόνοια μη συμμόρφωσης με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625·
                     
                  
                        δ)
                     
                     
                        το φορτίο συνοδεύεται από το ΚΥΕΕ και αναχωρεί από τον συνοριακό σταθμό ελέγχου σε οχήματα ή εμπορευματοκιβώτια μεταφοράς που έχουν σφραγιστεί από την αρχή στον συνοριακό σταθμό ελέγχου·
                     
                  
                        ε)
                     
                     
                        το φορτίο μεταφέρεται απευθείας υπό τελωνειακή εποπτεία, χωρίς τα αγαθά να εκφορτώνονται ή να διαχωρίζονται, εντός μέγιστης περιόδου 15 ημερών, από τον συνοριακό σταθμό ελέγχου σε έναν από τους ακόλουθους προορισμούς:
                        
                                    i)
                                 
                                 
                                    σε συνοριακό σταθμό ελέγχου με σκοπό την έξοδο από το έδαφος της Ένωσης·
                                 
                              
                                    ii)
                                 
                                 
                                    σε εγκεκριμένη αποθήκη·
                                 
                              
                                    iii)
                                 
                                 
                                    σε στρατιωτική βάση του ΝΑΤΟ ή των ΗΠΑ που βρίσκεται στο έδαφος της Ένωσης·
                                 
                              
                                    iv)
                                 
                                 
                                    σε σκάφος που εγκαταλείπει την Ένωση και το φορτίο προορίζεται για σκοπούς εφοδιασμού πλοίων.
                                 
                              
                  
         
            Άρθρο 20
            
               Περαιτέρω μέτρα των αρμόδιων αρχών
            
            Οι αρμόδιες αρχές του σταθμού συνοριακού ελέγχου εισόδου στην Ένωση που, εντός περιόδου 15 ημερών από την ημερομηνία κατά την οποία επετράπη η διαμετακόμιση στον συνοριακό σταθμό ελέγχου, δεν έχουν λάβει επιβεβαίωση της άφιξης φορτίων προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων σε έναν από τους προορισμούς που αναφέρονται στο άρθρο 19 στοιχείο ε) σημεία i) έως iv):
            
                        α)
                     
                     
                        επαληθεύουν, με τις αρμόδιες αρχές στον τόπο προορισμού, ότι το φορτίο έχει φθάσει στον τόπο προορισμού·
                     
                  
                        β)
                     
                     
                        ενημερώνουν τις τελωνειακές αρχές σχετικά με τη μη άφιξη του φορτίου·
                     
                  
                        γ)
                     
                     
                        προβαίνουν σε περαιτέρω έρευνες για τον προσδιορισμό της πραγματικής θέσης του φορτίου σε συνεργασία με τις τελωνειακές αρχές και άλλες αρχές σύμφωνα με το άρθρο 75 παράγραφος 1 του κανονισμού (ΕΕ) 2017/625.
                     
                  
         
            Άρθρο 21
            
               Μεταφορά φορτίων σε σκάφος που εγκαταλείπει το έδαφος της Ένωσης
            
            
               1.   Όταν φορτίο αγαθών που αναφέρεται στο άρθρο 19 προορίζεται για σκάφος που εγκαταλείπει το έδαφος της Ένωσης, οι αρμόδιες αρχές του συνοριακού σταθμού ελέγχου εισόδου στην Ένωση εκδίδουν, επιπλέον του ΚΥΕΕ, επίσημο πιστοποιητικό σύμφωνα με το υπόδειγμα που ορίζεται στο παράρτημα του εκτελεστικού κανονισμού (ΕΕ) [2019/2128] της Επιτροπής (24) το οποίο συνοδεύει το φορτίο στο σκάφος.
            
            
               2.   Σε περίπτωση που περισσότερα φορτία προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων παραδίδονται μαζί στο ίδιο σκάφος, οι αρμόδιες αρχές του συνοριακού σταθμού ελέγχου εισόδου στην Ένωση μπορούν να εκδίδουν ένα ενιαίο επίσημο πιστοποιητικό όπως αναφέρεται στην παράγραφο 1, το οποίο συνοδεύει τα φορτία αυτά στο σκάφος, υπό την προϋπόθεση ότι αναφέρεται ο αριθμός αναφοράς του ΚΥΕΕ για κάθε φορτίο.
            
         
         
            Άρθρο 22
            
               Έλεγχοι εγγράφων και φυσικοί έλεγχοι φυτών, φυτικών προϊόντων και άλλων αντικειμένων υπό διαμετακόμιση
            
            
               1.   Όταν φορτία φυτών, φυτικών προϊόντων και άλλων αντικειμένων που αναφέρονται στο άρθρο 1 παράγραφος 1 στοιχείο δ) σημεία ii) και iii) παρουσιάζονται για διαμετακόμιση σε συνοριακό σταθμό ελέγχου εισόδου στην Ένωση, οι αρμόδιες αρχές του συνοριακού σταθμού ελέγχου μπορούν να επιτρέπουν τη διαμετακόμιση των εν λόγω φυτών, φυτικών προϊόντων και άλλων αντικειμένων, υπό την προϋπόθεση ότι τα φορτία μεταφέρονται υπό τελωνειακή εποπτεία.
            
            
               2.   Οι αρμόδιες αρχές του συνοριακού σταθμού ελέγχου που αναφέρεται στην παράγραφο 1 διενεργούν τους ακόλουθους ελέγχους βάσει κινδύνου:
               
                           α)
                        
                        
                           ελέγχους εγγράφων της υπογεγραμμένης δήλωσης που αναφέρεται στο άρθρο 47 παράγραφος 1 στοιχείο α) του κανονισμού (ΕΕ) 2016/2031·
                        
                     
                           β)
                        
                        
                           φυσικούς ελέγχους των φορτίων, ώστε να εξασφαλίζεται η κατάλληλη συσκευασία και μεταφορά, όπως αναφέρεται στο άρθρο 47 παράγραφος 1 στοιχείο β) του κανονισμού (ΕΕ) 2016/2031.
                        
                     
            
               3.   Όταν διενεργούνται επίσημοι έλεγχοι, οι αρμόδιες αρχές επιτρέπουν τη διαμετακόμιση των αγαθών που αναφέρονται στην παράγραφο 1, υπό την προϋπόθεση ότι τα φορτία:
               
                           α)
                        
                        
                           συμμορφώνονται με το άρθρο 47 του κανονισμού (ΕΕ) 2016/2031·
                        
                     
                           β)
                        
                        
                           μεταφέρονται στο σημείο εξόδου από την Ένωση υπό τελωνειακή εποπτεία.
                        
                     
            
               4.   Ο υπεύθυνος για τα φορτία φυτών, φυτικών προϊόντων και άλλων αντικειμένων που αναφέρονται στην παράγραφο 1 μεριμνά ώστε η συσκευασία ή τα μέσα μεταφοράς των φορτίων να είναι κλεισμένα ή σφραγισμένα κατά τρόπο ώστε να εξασφαλίζεται ότι, κατά τη μεταφορά και την αποθήκευσή τους σε αποθήκες:
               
                           α)
                        
                        
                           τα φυτά, τα φυτικά προϊόντα και άλλα αντικείμενα δεν μπορούν να προκαλέσουν προσβολή ή λοίμωξη σε άλλα φυτά, φυτικά προϊόντα ή άλλα αντικείμενα με επιβλαβείς οργανισμούς που είναι καταχωρισμένοι ως ενωσιακοί επιβλαβείς οργανισμοί καραντίνας ή ενωσιακοί ρυθμιζόμενοι επιβλαβείς οργανισμοί μη καραντίνας, οι οποίοι αναφέρονται στο άρθρο 5 παράγραφος 2 πρώτο εδάφιο και στο άρθρο 30 παράγραφος 1 του κανονισμού (ΕΕ) 2016/2031, αντίστοιχα, και, στην περίπτωση προστατευόμενων ζωνών, με τους αντίστοιχους επιβλαβείς οργανισμούς που περιλαμβάνονται στους καταλόγους που έχουν καταρτιστεί σύμφωνα με το άρθρο 32 παράγραφος 3 του εν λόγω κανονισμού·
                        
                     
                           β)
                        
                        
                           τα φυτά, τα φυτικά προϊόντα και άλλα αντικείμενα δεν μπορούν να προσβληθούν ή να μολυνθούν από τους επιβλαβείς οργανισμούς που αναφέρονται στο στοιχείο α).
                        
                     
         
         ΤΜΗΜΑ 2
         
            
               Όροι για την αποθήκευση φορτίων υπό διαμετακόμιση σε εγκεκριμένες αποθήκες
            
         
         
            Άρθρο 23
            Όροι για την έγκριση αποθηκών
            
               1.   Οι αρμόδιες αρχές εγκρίνουν τις αποθήκες για την αποθήκευση φορτίων προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων των οποίων η διαμετακόμιση έχει εγκριθεί σύμφωνα με το άρθρο 19.
            
            
               2.   Οι αρμόδιες αρχές εγκρίνουν μόνο τις αποθήκες που αναφέρονται στην παράγραφο 1 και συμμορφώνονται με τις ακόλουθες απαιτήσεις:
               
                           α)
                        
                        
                           οι αποθήκες για προϊόντα ζωικής προέλευσης, σύνθετα προϊόντα, ζωικά υποπροϊόντα και παράγωγα προϊόντα πρέπει να πληρούν:
                           
                                       i)
                                    
                                    
                                       τις υγειονομικές απαιτήσεις που προβλέπονται στο άρθρο 4 του κανονισμού (ΕΚ) αριθ. 852/2004· ή
                                    
                                 
                                       ii)
                                    
                                    
                                       τις υγειονομικές απαιτήσεις που προβλέπονται στο άρθρο 19 στοιχεία β) και γ) του κανονισμού (ΕΕ) αριθ. 142/2011·
                                    
                                 
                     
                           β)
                        
                        
                           έχουν εγκριθεί ή αδειοδοτηθεί ή οριστεί από τις τελωνειακές αρχές σύμφωνα με τα άρθρα 147 παράγραφος 1, 240 παράγραφος 1 και 243 παράγραφος 1 του κανονισμού (ΕΕ) αριθ. 952/2013·
                        
                     
                           γ)
                        
                        
                           οι αποθήκες πρέπει να αποτελούνται από κλειστό χώρο του οποίου τα σημεία εισόδου και εξόδου ελέγχονται διαρκώς από τους υπεύθυνους αποθήκης·
                        
                     
                           δ)
                        
                        
                           οι αποθήκες πρέπει να διαθέτουν αίθουσες αποθήκευσης ή ψύξης που να επιτρέπουν τη χωριστή αποθήκευση των αγαθών που αναφέρονται στην παράγραφο 1·
                        
                     
                           ε)
                        
                        
                           οι αποθήκες πρέπει να διαθέτουν ρυθμίσεις για την καθημερινή καταγραφή όλων των φορτίων που εισέρχονται ή εξέρχονται από τις εγκαταστάσεις, με λεπτομέρειες για τη φύση και την ποσότητα των αγαθών, το όνομα και τη διεύθυνση των παραληπτών και αντίγραφα του ΚΥΕΕ και των πιστοποιητικών που συνοδεύουν τα φορτία· οι αποθήκες πρέπει να τηρούν τα αρχεία αυτά για περίοδο τουλάχιστον τριών ετών·
                        
                     
                           στ)
                        
                        
                           όλα τα αγαθά που αναφέρονται στην παράγραφο 1 πρέπει να ταυτοποιούνται με επισήμανση ή με ηλεκτρονικά μέσα με τον αριθμό αναφοράς του ΚΥΕΕ που συνοδεύει το φορτίο· τα εν λόγω αγαθά δεν πρέπει να υπόκεινται σε τροποποίηση, μεταποίηση, υποκατάσταση ή αλλαγή της συσκευασίας·
                        
                     
                           ζ)
                        
                        
                           οι αποθήκες πρέπει να διαθέτουν την τεχνολογία και τον εξοπλισμό που απαιτούνται για την αποτελεσματική λειτουργία του IMSOC·
                        
                     
                           η)
                        
                        
                           οι υπεύθυνοι των αποθηκών πρέπει να παρέχουν τις εγκαταστάσεις και τα μέσα επικοινωνίας που είναι αναγκαία για την αποτελεσματική διενέργεια επίσημων ελέγχων και άλλων επίσημων δραστηριοτήτων, κατόπιν αιτήματος της αρμόδιας αρχής.
                        
                     
            
               3.   Όταν οι αποθήκες δεν πληρούν πλέον τις απαιτήσεις που ορίζονται στην παράγραφο 2, η αρμόδια αρχή ανακαλεί ή αναστέλλει προσωρινά την έγκριση της αποθήκης.
            
         
         
            Άρθρο 24
            
               Μεταφορά αγαθών από αποθήκες
            
            Ο υπεύθυνος για το φορτίο μεταφέρει τα φορτία αγαθών που αναφέρονται στο άρθρο 23 παράγραφος 1 από εγκεκριμένες αποθήκες προς έναν από τους ακόλουθους προορισμούς:
            
                        α)
                     
                     
                        συνοριακό σταθμό ελέγχου με σκοπό την έξοδο από το έδαφος της Ένωσης προς:
                        
                                    i)
                                 
                                 
                                    στρατιωτική βάση του ΝΑΤΟ ή των ΗΠΑ· ή
                                 
                              
                                    ii)
                                 
                                 
                                    οποιονδήποτε άλλο προορισμό·
                                 
                              
                  
                        β)
                     
                     
                        άλλη εγκεκριμένη αποθήκη
                     
                  
                        γ)
                     
                     
                        στρατιωτική βάση του ΝΑΤΟ ή των ΗΠΑ που βρίσκεται στο έδαφος της Ένωσης·
                     
                  
                        δ)
                     
                     
                        σκάφος που εγκαταλείπει την Ένωση, όταν τα φορτία προορίζονται για σκοπούς εφοδιασμού πλοίων·
                     
                  
                        ε)
                     
                     
                        τόπο διάθεσης των φορτίων σύμφωνα με τον τίτλο I κεφάλαιο II του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου (25).
                     
                  
         
            Άρθρο 25
            
               Τήρηση και επικαιροποίηση του καταλόγου εγκεκριμένων αποθηκών
            
            Τα κράτη μέλη τηρούν και επικαιροποιούν στο IMSOC τον κατάλογο εγκεκριμένων αποθηκών, παρέχοντας τις ακόλουθες πληροφορίες:
            
                        α)
                     
                     
                        το όνομα και τη διεύθυνση κάθε αποθήκης·
                     
                  
                        β)
                     
                     
                        τις κατηγορίες αγαθών για τις οποίες έχει εγκριθεί.
                     
                  
         
            Άρθρο 26
            
               Επίσημοι έλεγχοι σε αποθήκες
            
            
               1.   Οι αρμόδιες αρχές διενεργούν τακτικούς επίσημους ελέγχους στις εγκεκριμένες αποθήκες για να επαληθεύουν τη συμμόρφωση με τις απαιτήσεις έγκρισης που προβλέπονται στο άρθρο 23.
            
            
               2.   Οι αρμόδιες αρχές που είναι υπεύθυνες για τους επίσημους ελέγχους στις εγκεκριμένες αποθήκες επαληθεύουν την αποτελεσματικότητα των συστημάτων που εφαρμόζονται ώστε να εξασφαλίζεται η ιχνηλασιμότητα των φορτίων, μεταξύ άλλων με τη διασταύρωση των ποσοτήτων των αγαθών που εισέρχονται και εξέρχονται από τις αποθήκες.
            
            
               3.   Οι αρμόδιες αρχές επαληθεύουν ότι τα φορτία που μετακινούνται προς ή αποθηκεύονται σε αποθήκες συνοδεύονται από το σχετικό ΚΥΕΕ και επικυρωμένο έντυπο ή ηλεκτρονικό αντίγραφο του επίσημου πιστοποιητικού που αναφέρεται στο άρθρο 50 παράγραφος 2 του κανονισμού (ΕΕ) 2017/625.
            
            
               4.   Όταν τα φορτία φθάνουν σε εγκεκριμένες αποθήκες, οι αρμόδιες αρχές:
               
                           α)
                        
                        
                           διενεργούν έλεγχο ταυτότητας για να επιβεβαιώσουν ότι το φορτίο αντιστοιχεί στις σχετικές πληροφορίες στο συνοδευτικό ΚΥΕΕ·
                        
                     
                           β)
                        
                        
                           επαληθεύουν ότι οι σφραγίδες που προσαρμόζονται στα οχήματα ή στα εμπορευματοκιβώτια μεταφοράς σύμφωνα με το άρθρο 19 στοιχείο δ) ή το άρθρο 28 στοιχείο δ) παραμένουν άθικτες·
                        
                     
                           γ)
                        
                        
                           καταγράφουν το αποτέλεσμα των ελέγχων ταυτότητας στο μέρος III του ΚΥΕΕ και κοινοποιούν τις εν λόγω πληροφορίες μέσω του IMSOC.
                        
                     
         
         
            Άρθρο 27
            
               Υποχρεώσεις του υπεύθυνου επιχείρησης στις αποθήκες
            
            
               1.   Ο υπεύθυνος για το φορτίο ενημερώνει τις αρμόδιες αρχές για την άφιξη του φορτίου στην εγκεκριμένη αποθήκη.
            
            
               2.   Κατά παρέκκλιση από την παράγραφο 1, η αρμόδια αρχή μπορεί να απαλλάσσει τον υπεύθυνο για την αποθήκη από την υποχρέωση ενημέρωσης των αρμόδιων αρχών για την άφιξη του φορτίου στην αποθήκη, υπό την προϋπόθεση ότι ο υπεύθυνος έχει εγκριθεί από τις τελωνειακές αρχές ως εγκεκριμένος οικονομικός φορέας που αναφέρεται στο άρθρο 38 του κανονισμού (ΕΕ) αριθ. 952/2013.
            
            
               3.   Κατά παρέκκλιση από την παράγραφο 1, η αρμόδια αρχή μπορεί να απαλλάσσει φορτία από ελέγχους ταυτότητας, υπό την προϋπόθεση ότι ο υπεύθυνος για το φορτίο έχει εγκριθεί από τις τελωνειακές αρχές ως εγκεκριμένος οικονομικός φορέας που αναφέρεται στο άρθρο 38 του κανονισμού (ΕΕ) αριθ. 952/2013.
            
            
               4.   Ο υπεύθυνος για το φορτίο διασφαλίζει ότι τα αγαθά που αναφέρονται στην παράγραφο 1 και μετακινούνται προς ή αποθηκεύονται σε αποθήκες συνοδεύονται από το σχετικό ΚΥΕΕ και επικυρωμένο έντυπο ή ηλεκτρονικό αντίγραφο του επίσημου πιστοποιητικού που αναφέρεται στο άρθρο 50 παράγραφος 2 του κανονισμού (ΕΕ) 2017/625.
            
         
         
            Άρθρο 28
            
               Όροι για τη μεταφορά αγαθών από αποθήκες προς τρίτες χώρες, άλλες αποθήκες και χώρους διάθεσης
            
            Ο υπεύθυνος για το φορτίο μεταφέρει τα αγαθά που αναφέρονται στο άρθρο 23 παράγραφος 1 από την εγκεκριμένη αποθήκη σε έναν από τους προορισμούς που αναφέρονται στο άρθρο 24 στοιχείο α) σημείο ii) και στοιχεία β) και ε), εφόσον πληρούνται οι ακόλουθες απαιτήσεις:
            
                        α)
                     
                     
                        ο υπεύθυνος για το φορτίο υποβάλλει το ΚΥΕΕ μέσω του IMSOC για το σύνολο του φορτίου και δηλώνει σε αυτό τα μέσα μεταφοράς και τον τόπο προορισμού· όταν το αρχικό φορτίο διαιρείται στην αποθήκη, ο υπεύθυνος για το φορτίο πρέπει να υποβάλλει το ΚΥΕΕ μέσω του IMSOC για κάθε μέρος του διαιρεμένου φορτίου και δηλώνει εκεί την ποσότητα, τα μέσα μεταφοράς και τον τόπο προορισμού για το σχετικό μέρος του διαιρεμένου φορτίου·
                     
                  
                        β)
                     
                     
                        οι αρμόδιες αρχές πρέπει να επιτρέπουν τη μετακίνηση και οριστικοποιούν το ΚΥΕΕ για:
                        
                                    i)
                                 
                                 
                                    το σύνολο του φορτίου, ή
                                 
                              
                                    ii)
                                 
                                 
                                    μεμονωμένα μέρη του διαιρεμένου φορτίου, υπό την προϋπόθεση ότι το συνολικό άθροισμα των ποσοτήτων που δηλώνονται στα ΚΥΕΕ που εκδίδονται για τα μεμονωμένα μέρη δεν υπερβαίνει τη συνολική ποσότητα που ορίζεται στο ΚΥΕΕ για το σύνολο του φορτίου·
                                 
                              
                  
                        γ)
                     
                     
                        ο υπεύθυνος για το φορτίο πρέπει να διασφαλίζει ότι, επιπλέον του ΚΥΕΕ που συνοδεύει το φορτίο, επικυρωμένο αντίγραφο του επίσημου πιστοποιητικού το οποίο συνοδεύει το φορτίο στην αποθήκη, όπως αναφέρεται στο άρθρο 27 παράγραφος 4, ακολουθεί το φορτίο κατά την περαιτέρω μεταφορά, εκτός αν έχει εισαχθεί στο IMSOC ηλεκτρονικό αντίγραφο του επίσημου πιστοποιητικού και έχει επαληθευτεί από τις αρμόδιες αρχές του συνοριακού σταθμού ελέγχου εισόδου στην Ένωση· σε περίπτωση που το αρχικό φορτίο έχει διαιρεθεί και το αντίγραφο του επίσημου πιστοποιητικού δεν έχει εισαχθεί στο IMSOC από τις αρμόδιες αρχές του συνοριακού σταθμού ελέγχου εισόδου στην Ένωση, οι αρμόδιες αρχές χορηγούν στον υπεύθυνο για το φορτίο επικυρωμένα αντίγραφα του επίσημου πιστοποιητικού προκειμένου να συνοδεύει τα μέρη του διαιρεμένου φορτίου στους προορισμούς τους·
                     
                  
                        δ)
                     
                     
                        ο υπεύθυνος για το φορτίο μεταφέρει τα αγαθά από τις αποθήκες υπό τελωνειακή εποπτεία σε οχήματα ή εμπορευματοκιβώτια μεταφοράς που σφραγίζονται από τις αρμόδιες αρχές·
                     
                  
                        ε)
                     
                     
                        ο υπεύθυνος για το φορτίο μεταφέρει τα αγαθά απευθείας από την αποθήκη στον τόπο προορισμού χωρίς τα αγαθά να εκφορτώνονται ή να διαιρούνται, εντός μέγιστης προθεσμίας 15 ημερών από την ημερομηνία έγκρισης της μεταφοράς.
                     
                  
         
            Άρθρο 29
            
               Όροι για τη μεταφορά αγαθών από αποθήκες σε στρατιωτικές βάσεις του ΝΑΤΟ ή των ΗΠΑ και σε σκάφη που εξέρχονται από την Ένωση
            
            Ο υπεύθυνος για το φορτίο μεταφέρει τα αγαθά που αναφέρονται στο άρθρο 23 παράγραφος 1 από τις εγκεκριμένες αποθήκες σε έναν από τους προορισμούς που αναφέρονται στο άρθρο 24 στοιχείο α) σημείο i) και στοιχεία γ) και δ), εφόσον πληρούνται οι ακόλουθες απαιτήσεις:
            
                        α)
                     
                     
                        ο υπεύθυνος για την αποθήκη δηλώνει τη μετακίνηση των αγαθών στις αρμόδιες αρχές συμπληρώνοντας το μέρος I του επίσημου πιστοποιητικού που αναφέρεται στο στοιχείο γ)·
                     
                  
                        β)
                     
                     
                        η αρμόδια αρχή εγκρίνει τη μετακίνηση των αγαθών και χορηγεί στον υπεύθυνο για το φορτίο το τελικό επίσημο πιστοποιητικό που αναφέρεται στο στοιχείο γ), το οποίο μπορεί να χρησιμοποιηθεί για την παράδοση του φορτίου που περιέχει αγαθά που προέρχονται από περισσότερα του ενός φορτία προέλευσης ή περισσότερες της μίας κατηγορίες προϊόντων·
                     
                  
                        γ)
                     
                     
                        ο υπεύθυνος για το φορτίο διασφαλίζει ότι το φορτίο συνοδεύεται στον τόπο προορισμού του από επίσημο πιστοποιητικό σύμφωνα με το υπόδειγμα που ορίζεται στο παράρτημα του εκτελεστικού κανονισμού (ΕΕ) [2019/2128]·
                     
                  
                        δ)
                     
                     
                        ο υπεύθυνος για το φορτίο μεταφέρει τα αγαθά υπό τελωνειακή εποπτεία·
                     
                  
                        ε)
                     
                     
                        ο υπεύθυνος για το φορτίο μεταφέρει τα αγαθά από τις αποθήκες σε οχήματα ή εμπορευματοκιβώτια μεταφοράς τα οποία σφραγίστηκαν υπό την επίβλεψη των αρμόδιων αρχών.
                     
                  
         
            Άρθρο 30
            
               Περαιτέρω μέτρα των αρμόδιων αρχών
            
            Οι αρμόδιες αρχές αποθήκης οι οποίες, εντός περιόδου 15 ημερών από την ημερομηνία κατά την οποία επετράπη η διαμετακόμιση από την αποθήκη, δεν έχουν λάβει επιβεβαίωση της άφιξης φορτίων προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων σε έναν από τους προορισμούς που αναφέρονται στο άρθρο 24:
            
                        α)
                     
                     
                        επαληθεύουν, με τις αρμόδιες αρχές στους τόπους προορισμού, αν το φορτίο έχει φθάσει ή όχι·
                     
                  
                        β)
                     
                     
                        ενημερώνουν τις τελωνειακές αρχές σχετικά με τη μη άφιξη των φορτίων·
                     
                  
                        γ)
                     
                     
                        προβαίνουν σε περαιτέρω έρευνες για τον προσδιορισμό της πραγματικής θέσης των αγαθών σε συνεργασία με τις τελωνειακές αρχές και άλλες αρχές σύμφωνα με το άρθρο 75 παράγραφος 1 του κανονισμού (ΕΕ) 2017/625.
                     
                  
         
            Άρθρο 31
            
               Παρακολούθηση της παράδοσης αγαθών σε σκάφος που εξέρχεται από το έδαφος της Ένωσης
            
            
               1.   Οι αρμόδιες αρχές του συνοριακού σταθμού ελέγχου εισόδου στην Ένωση ή της αποθήκης κοινοποιούν μέσω του IMSOC την αποστολή των φορτίων αγαθών που αναφέρονται στο άρθρο 19 και στο άρθρο 23 παράγραφος 1 και τον τόπο προορισμού τους στην αρμόδια αρχή του λιμένα προορισμού.
            
            
               2.   Ο υπεύθυνος επιχείρησης μπορεί να εκφορτώνει τα φορτία που αναφέρονται στο άρθρο 19 και στο άρθρο 23 παράγραφος 1 στον λιμένα προορισμού πριν από την παράδοση των φορτίων σε σκάφος που εξέρχεται από το έδαφος της Ένωσης, υπό τον όρο ότι η πράξη έχει εγκριθεί και εποπτεύεται από την τελωνειακή αρχή και ότι πληρούνται οι όροι παράδοσης που περιέχονται στην κοινοποίηση που αναφέρεται στην παράγραφο 1.
            
            
               3.   Με την ολοκλήρωση της παράδοσης επί του σκάφους των φορτίων αγαθών που αναφέρονται στην παράγραφο 1, η αρμόδια αρχή του λιμένα προορισμού ή ο αντιπρόσωπος του πλοιάρχου του σκάφους επιβεβαιώνουν την παράδοση στις αρμόδιες αρχές του συνοριακού σταθμού ελέγχου εισόδου στην Ένωση ή της αποθήκης, με:
               
                           α)
                        
                        
                           την προσυπογραφή του επίσημου πιστοποιητικού που αναφέρεται στο άρθρο 29 στοιχείο γ), ή
                        
                     
                           β)
                        
                        
                           τη χρήση ηλεκτρονικών μέσων, μεταξύ άλλων μέσω του IMSOC ή των υφιστάμενων εθνικών συστημάτων.
                        
                     
            
               4.   Ο αντιπρόσωπος που αναφέρεται στην παράγραφο 3 ή ο υπεύθυνος για την παράδοση του φορτίου σε σκάφος που εξέρχεται από το έδαφος της Ένωσης, εντός περιόδου 15 ημερών από την ημερομηνία παράδοσης του φορτίου, επιστρέφει στις αρμόδιες αρχές του συνοριακού σταθμού ελέγχου εισόδου στην Ένωση ή της αποθήκης το προσυπογεγραμμένο επίσημο πιστοποιητικό που αναφέρεται στην παράγραφο 3 στοιχείο α).
            
            
               5.   Η αρμόδια αρχή του λιμένα προορισμού, οι αρμόδιες αρχές του συνοριακού σταθμού ελέγχου εισόδου στην Ένωση ή η αρμόδια αρχή της αποθήκης επαληθεύουν ότι η επιβεβαίωση παράδοσης που αναφέρεται στην παράγραφο 3 έχει καταχωριστεί στο IMSOC ή ότι τα προσυπογεγραμμένα έγγραφα που αναφέρονται στην παράγραφο 3 στοιχείο α) επιστρέφονται στις αρμόδιες αρχές του συνοριακού σταθμού ελέγχου εισόδου στην Ένωση ή στην αρμόδια αρχή της αποθήκης.
            
         
         ΤΜΗΜΑ 3
         
            
               Επίσημοι έλεγχοι στον συνοριακό σταθμό ελέγχου από τον οποίο αγαθά εξέρχονται από το έδαφος της Ένωσης
            
         
         
            Άρθρο 32
            
               Υποχρεώσεις του υπεύθυνου επιχείρησης σχετικά με την υποβολή σε επίσημους ελέγχους αγαθών που εξέρχονται από το έδαφος της Ένωσης
            
            
               1.   Οι υπεύθυνοι επιχείρησης παρουσιάζουν για επίσημους ελέγχους στην αρμόδια αρχή του συνοριακού σταθμού ελέγχου που αναφέρεται στο ΚΥΕΕ προϊόντα ζωικής προέλευσης, ζωικό αναπαραγωγικό υλικό, ζωικά υποπροϊόντα, παράγωγα προϊόντα, σανό και άχυρο και σύνθετα προϊόντα που εξέρχονται από το έδαφος της Ένωσης για να μεταφερθούν σε τρίτη χώρα, σε χώρο που υποδεικνύεται από τις εν λόγω αρμόδιες αρχές του συνοριακού σταθμού ελέγχου.
            
            
               2.   Οι υπεύθυνοι επιχείρησης παρουσιάζουν τα αγαθά που αναφέρονται στην παράγραφο 1, τα οποία εξέρχονται από το έδαφος της Ένωσης για αποστολή σε στρατιωτική βάση του ΝΑΤΟ ή των ΗΠΑ που βρίσκεται σε τρίτη χώρα, για επίσημους ελέγχους στις αρμόδιες αρχές του συνοριακού σταθμού ελέγχου που αναφέρεται στο επίσημο πιστοποιητικό, σύμφωνα με το υπόδειγμα που καθορίζεται στο παράρτημα του εκτελεστικού κανονισμού [2019/2128].
            
         
         
            Άρθρο 33
            
               Επίσημοι έλεγχοι στον συνοριακό σταθμό ελέγχου από τον οποίο τα αγαθά εξέρχονται από το έδαφος της Ένωσης
            
            
               1.   Οι αρμόδιες αρχές του συνοριακού σταθμού ελέγχου όπου τα προϊόντα ζωικής προέλευσης, το ζωικό αναπαραγωγικό υλικό, τα ζωικά υποπροϊόντα, το σανό και το άχυρο και τα σύνθετα προϊόντα εξέρχονται από το έδαφος της Ένωσης διενεργούν έλεγχο ταυτότητας ώστε να εξασφαλίζεται ότι το παρουσιαζόμενο φορτίο αντιστοιχεί στο φορτίο που αναφέρεται στο ΚΥΕΕ ή στο επίσημο πιστοποιητικό που αναφέρεται στο άρθρο 29 στοιχείο γ) και συνοδεύει το φορτίο. Συγκεκριμένα, επαληθεύουν ότι οι σφραγίδες που προσαρμόζονται στα οχήματα ή στα εμπορευματοκιβώτια μεταφοράς σύμφωνα με το άρθρο 19 στοιχείο δ), το άρθρο 28 στοιχείο δ) ή το άρθρο 29 στοιχείο ε) παραμένουν άθικτες.
            
            
               2.   Οι αρμόδιες αρχές του συνοριακού σταθμού ελέγχου όπου τα αγαθά που αναφέρονται στην παράγραφο 1 εξέρχονται από το έδαφος της Ένωσης καταγράφουν το αποτέλεσμα των επίσημων ελέγχων στο μέρος III του ΚΥΕΕ ή στο μέρος III του επίσημου πιστοποιητικού, σύμφωνα με το υπόδειγμα που καθορίζεται στο παράρτημα του εκτελεστικού κανονισμού (ΕΕ) [2019/2128]. Οι αρμόδιες αρχές του συνοριακού σταθμού ελέγχου που είναι υπεύθυνες για τους ελέγχους που αναφέρονται στην παράγραφο 1 καταγράφουν το αποτέλεσμα αυτών των ελέγχων στο IMSOC.
            
         
         ΤΜΗΜΑ 4
         
            
               Παρεκκλίσεις για φορτία υπό διαμετακόμιση
            
         
         
            Άρθρο 34
            Διαμετακόμιση ορισμένων ζώων και αγαθών
            
               1.   Κατά παρέκκλιση από τα άρθρα 18 και 19, οι αρμόδιες αρχές των συνοριακών σταθμών ελέγχου εισόδου στην Ένωση μπορούν να επιτρέπουν τη διαμετακόμιση μέσω της Ένωσης των ακόλουθων φορτίων υπό την προϋπόθεση της τήρησης των όρων της παραγράφου 2:
               
                           α)
                        
                        
                           Διαμετακόμιση οδικώς, μέσω της Λιθουανίας, φορτίων βοοειδών για αναπαραγωγή και κρεατοπαραγωγή που προέρχονται από τη ρωσική περιοχή Καλίνινγκραντ και αποστέλλονται σε προορισμό εκτός της Ένωσης και εισέρχονται και εξέρχονται μέσω καθορισμένων συνοριακών σταθμών ελέγχου της Λιθουανίας.
                        
                     
                           β)
                        
                        
                           Διαμετακόμιση οδικώς ή σιδηροδρομικώς μέσω της Ένωσης φορτίων ζώων υδατοκαλλιέργειας, μεταξύ συνοριακών σημείων ελέγχου στη Λετονία, τη Λιθουανία και την Πολωνία, από και προς τη Ρωσία, απευθείας ή μέσω άλλης τρίτης χώρας.
                        
                     
                           γ)
                        
                        
                           Διαμετακόμιση οδικώς ή σιδηροδρομικώς μέσω της Ένωσης φορτίων προϊόντων ζωικής προέλευσης, σύνθετων προϊόντων, ζωικών υποπροϊόντων, παράγωγων προϊόντων και ζωικού αναπαραγωγικού υλικού βοοειδών, χοίρων, αιγοπροβάτων, ιπποειδών και αυγών απαλλαγμένων από ειδικά παθογόνα, μεταξύ συνοριακών σταθμών ελέγχου στη Λετονία, τη Λιθουανία και την Πολωνία, από και προς τη Ρωσία, απευθείας ή μέσω άλλης τρίτης χώρας.
                        
                     
                           δ)
                        
                        
                           Διαμετακόμιση οδικώς ή σιδηροδρομικώς φορτίων αυγών, προϊόντων αυγών και κρέατος πουλερικών, μεταξύ συνοριακών σταθμών ελέγχου στη Λιθουανία, που προέρχονται από τη Λευκορωσία και προορίζονται για τη ρωσική περιφέρεια του Καλίνινγκραντ.
                        
                     
                           ε)
                        
                        
                           Διαμετακόμιση οδικώς μέσω της Κροατίας φορτίων ζώων υδατοκαλλιέργειας, προϊόντων ζωικής προέλευσης, σύνθετων προϊόντων, ζωικών υποπροϊόντων, παράγωγων προϊόντων και ζωικού αναπαραγωγικού υλικού βοοειδών, χοίρων, αιγοπροβάτων, ιπποειδών και αυγών απαλλαγμένων από ειδικά παθογόνα που προέρχονται από τη Βοσνία-Ερζεγοβίνη και εισέρχονται στον οδικό συνοριακό σταθμό ελέγχου Nova Sela και εξέρχονται από τον λιμενικό συνοριακό σταθμό ελέγχου Ploče.
                        
                     
            
               2.   Η έγκριση που αναφέρεται στην παράγραφο 1 εξαρτάται από την τήρηση των ακόλουθων όρων:
               
                           α)
                        
                        
                           Οι αρμόδιες αρχές του συνοριακού σταθμού ελέγχου εισόδου στην Ένωση:
                           
                                       i)
                                    
                                    
                                       διενεργούν ελέγχους εγγράφων, ελέγχους ταυτότητας και φυσικούς ελέγχους για φορτία ζώων όπως προβλέπεται στο άρθρο 18·
                                    
                                 
                                       ii)
                                    
                                    
                                       διενεργούν ελέγχους εγγράφων, ελέγχους ταυτότητας και φυσικούς ελέγχους φορτίων προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων όπως προβλέπεται στο άρθρο 19·
                                    
                                 
                                       iii)
                                    
                                    
                                       θέτουν στα επίσημα πιστοποιητικά που συνοδεύουν τα φορτία που προορίζονται για την τρίτη χώρα προορισμού σφραγίδα «ΜΟΝΟ ΓΙΑ ΔΙΑΜΕΤΑΚΟΜΙΣΗ ΜΕΣΩ ΤΗΣ ΕΕ»·
                                    
                                 
                                       iv)
                                    
                                    
                                       τηρούν στον συνοριακό σταθμό εισόδου στην Ένωση αντίγραφα ή ηλεκτρονικά ισοδύναμα των πιστοποιητικών που αναφέρονται στο σημείο iii)·
                                    
                                 
                                       v)
                                    
                                    
                                       σφραγίζουν τα οχήματα ή τα εμπορευματοκιβώτια μεταφοράς των φορτίων.
                                    
                                 
                     
                           β)
                        
                        
                           Ο υπεύθυνος για το φορτίο διασφαλίζει ότι τα φορτία μεταφέρονται απευθείας υπό τελωνειακή εποπτεία, χωρίς να εκφορτώνονται, στον συνοριακό σταθμό ελέγχου από τον οποίο τα φορτία πρόκειται να εξέλθουν από το έδαφος της Ένωσης.
                        
                     
                           γ)
                        
                        
                           Οι αρμόδιες αρχές του συνοριακού σταθμού ελέγχου όπου τα αγαθά εξέρχονται από το έδαφος της Ένωσης:
                           
                                       i)
                                    
                                    
                                       διενεργούν ελέγχους ταυτότητας για να επιβεβαιώσουν ότι το φορτίο που καλύπτει το συνοδευτικό ΚΥΕΕ εξέρχεται όντως του εδάφους της Ένωσης. Συγκεκριμένα, επαληθεύουν ότι οι σφραγίδες που έχουν προσαρμοστεί στα οχήματα ή στα εμπορευματοκιβώτια μεταφοράς είναι ακόμη άθικτες·
                                    
                                 
                                       ii)
                                    
                                    
                                       καταγράφουν στο IMSOC το αποτέλεσμα των επίσημων ελέγχων που αναφέρονται στο σημείο i).
                                    
                                 
                     
                           δ)
                        
                        
                           Οι αρμόδιες αρχές των κρατών μελών διενεργούν ελέγχους με βάση τον κίνδυνο, για να εξασφαλίσουν ότι ο αριθμός των φορτίων και οι ποσότητες των ζώων και των αγαθών που εξέρχονται από το έδαφος της Ένωσης αντιστοιχούν στον αριθμό και τις ποσότητες που εισέρχονται στο έδαφος της Ένωσης.
                        
                     
         
         
            Άρθρο 35
            
               Διαμετακόμιση αγαθών σε στρατιωτική βάση του ΝΑΤΟ ή των ΗΠΑ που βρίσκεται στο έδαφος της Ένωσης
            
            
               1.   Προϊόντα ζωικής προέλευσης, ζωικό αναπαραγωγικό υλικό, ζωικά υποπροϊόντα, παράγωγα προϊόντα, σανό και άχυρο και σύνθετα προϊόντα που προορίζονται για στρατιωτική βάση του ΝΑΤΟ ή των ΗΠΑ που βρίσκεται στο έδαφος της Ένωσης, παρουσιάζονται από τον υπεύθυνο για το φορτίο για επίσημους ελέγχους στη στρατιωτική βάση του ΝΑΤΟ ή των ΗΠΑ που αναφέρεται στο ΚΥΕΕ ή στο συνοδευτικό επίσημο πιστοποιητικό, σύμφωνα με το υπόδειγμα που καθορίζεται στο παράρτημα του εκτελεστικού κανονισμού (ΕΕ) [2019/2128].
            
            
               2.   Η αρμόδια αρχή που είναι υπεύθυνη για τους ελέγχους στη στρατιωτική βάση του ΝΑΤΟ ή των ΗΠΑ στον τόπο προορισμού, πραγματοποιεί έλεγχο ταυτότητας για να διαπιστωθεί ότι το φορτίο αντιστοιχεί σε αυτό που καλύπτεται από το ΚΥΕΕ ή το συνοδευτικό επίσημο πιστοποιητικό, σύμφωνα με το υπόδειγμα που καθορίζεται στο παράρτημα του εκτελεστικού κανονισμού (ΕΕ) [2019/2128] της Επιτροπής. Συγκεκριμένα, επαληθεύει ότι οι σφραγίδες που προσαρμόζονται στα οχήματα ή στα εμπορευματοκιβώτια μεταφοράς σύμφωνα με το άρθρο 19 στοιχείο δ) και το άρθρο 29 στοιχείο ε) παραμένουν άθικτες. Η αρμόδια αρχή που είναι υπεύθυνη για τους ελέγχους στη στρατιωτική βάση του ΝΑΤΟ ή των ΗΠΑ καταγράφει το αποτέλεσμα αυτών των ελέγχων στο IMSOC.
            
         
         
            Άρθρο 36
            
               Διαμετακόμιση αγαθών που έχουν απορριφθεί από τρίτη χώρα μετά τη διαμετακόμισή τους μέσω της Ένωσης
            
            
               1.   Οι αρμόδιες αρχές του οδικού ή σιδηροδρομικού συνοριακού σταθμού ελέγχου εισόδου στο έδαφος της Ένωσης μπορούν να επιτρέψουν την περαιτέρω διαμετακόμιση μέσω της Ένωσης προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και αχύρου και σύνθετων προϊόντων, υπό την προϋπόθεση ότι συμμορφώνονται με τους ακόλουθους όρους:
               
                           α)
                        
                        
                           η είσοδος του φορτίου αγαθών απορρίφθηκε από τρίτη χώρα αμέσως μετά τη διαμετακόμισή του μέσω της Ένωσης ή οι σφραγίδες που είχαν τεθεί από τις αρμόδιες αρχές που αναφέρονται στο άρθρο 19 στοιχείο δ), στο άρθρο 28 στοιχείο δ) ή στο άρθρο 29 στοιχείο ε) σχετικά με το όχημα ή το εμπορευματοκιβώτιο μεταφοράς ήταν άθικτες·
                        
                     
                           β)
                        
                        
                           το φορτίο συμμορφώνεται με τους κανόνες που αναφέρονται στο άρθρο 19 στοιχεία α), β) και γ).
                        
                     
            
               2.   Οι αρμόδιες αρχές του οδικού ή σιδηροδρομικού συνοριακού σταθμού ελέγχου εισόδου στην Ένωση σφραγίζουν εκ νέου το φορτίο ύστερα από τους ελέγχους που αναφέρονται στο άρθρο 19 στοιχεία β) και γ).
            
            
               3.   Οι υπεύθυνοι επιχείρησης μεταφέρουν το φορτίο απευθείας σε έναν από τους ακόλουθους προορισμούς:
               
                           α)
                        
                        
                           στον συνοριακό σταθμό ελέγχου στον οποίο έχει επιτραπεί η διαμετακόμιση μέσω της Ένωσης· ή
                        
                     
                           β)
                        
                        
                           στην αποθήκη στην οποία ήταν αποθηκευμένο πριν από την απόρριψή του από τρίτη χώρα.
                        
                     
         
         ΚΕΦΑΛΑΙΟ V
         
            Διαμετακόμιση ζώων και αγαθών από ένα μέρος του εδάφους της Ένωσης προς άλλο τμήμα του εδάφους της Ένωσης με διέλευση από το έδαφος τρίτης χώρας
         
         
            Άρθρο 37
            
               Διαμετακόμιση προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων
            
            
               1.   Οι αρμόδιες αρχές των κρατών μελών μεριμνούν ώστε τα φορτία ζώων και προϊόντων ζωικής προέλευσης, ζωικού αναπαραγωγικού υλικού, ζωικών υποπροϊόντων, παράγωγων προϊόντων, σανού και άχυρου και σύνθετων προϊόντων τα οποία μεταφέρονται από ένα μέρος του εδάφους της Ένωσης σε άλλο τμήμα του εδάφους της Ένωσης με διέλευση από το έδαφος τρίτης χώρας να μεταφέρονται υπό τελωνειακή εποπτεία.
            
            
               2.   Οι υπεύθυνοι για τα φορτία που αναφέρονται στην παράγραφο 1, τα οποία έχουν διέλθει από το έδαφος τρίτης χώρας, παρουσιάζουν τα φορτία όταν επανεισάγονται στο έδαφος της Ένωσης:
               
                           α)
                        
                        
                           στις αρμόδιες αρχές συνοριακού σταθμού ελέγχου που ορίζεται για τις κατηγορίες ζώων και αγαθών που αναφέρονται στην παράγραφο 1· ή
                        
                     
                           β)
                        
                        
                           σε σημείο που υποδεικνύεται από τις αρμόδιες αρχές που αναφέρονται στο στοιχείο α), οι οποίες βρίσκονται πλησίον του συνοριακού σταθμού ελέγχου.
                        
                     
            
               3.   Οι αρμόδιες αρχές του συνοριακού σταθμού ελέγχου επανεισόδου στην Ένωση:
               
                           α)
                        
                        
                           προβαίνουν σε έλεγχο εγγράφων για την εξακρίβωση της καταγωγής των ζώων και των αγαθών που αποτελούν το φορτίο·
                        
                     
                           β)
                        
                        
                           όταν απαιτείται από τους κανόνες που αναφέρονται στο άρθρο 1 παράγραφος 2 στοιχεία δ) και ε) του κανονισμού (ΕΕ) 2017/625, εξακριβώνουν την κατάσταση της υγείας των ζώων στις τρίτες χώρες μέσω των οποίων διαμετακομίστηκαν τα φορτία και επαληθεύουν τα σχετικά επίσημα πιστοποιητικά και τα έγγραφα που συνοδεύουν τα φορτία·
                        
                     
                           γ)
                        
                        
                           όταν απαιτείται από τους κανόνες που αναφέρονται στο άρθρο 1 παράγραφος 2 στοιχεία δ) και ε) του κανονισμού (ΕΕ) 2017/625, διενεργούν έλεγχο ταυτότητας για να επαληθεύσουν ότι οι σφραγίδες που έχουν προσαρμοστεί στα οχήματα ή στα εμπορευματοκιβώτια μεταφοράς παραμένουν άθικτες.
                        
                     
            
               4.   Σε περίπτωση που υπάρχει υπόνοια μη συμμόρφωσης με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625, οι αρμόδιες αρχές του συνοριακού σταθμού ελέγχου επανεισόδου στην Ένωση διενεργούν, επιπλέον, ελέγχους ταυτότητας και φυσικούς ελέγχους, επιπλέον αυτών που προβλέπονται στην παράγραφο 3.
            
            
               5.   Οι υπεύθυνοι επιχείρησης παρουσιάζουν φορτία ζώων που μετακινούνται από το έδαφος της Ένωσης σε άλλο τμήμα του εδάφους της Ένωσης με διέλευση από το έδαφος τρίτης χώρας για επίσημους ελέγχους στο σημείο εξόδου από το έδαφος της Ένωσης.
            
            
               6.   Η αρμόδια αρχή στο σημείο εξόδου από την Ένωση:
               
                           α)
                        
                        
                           διενεργεί ελέγχους όταν απαιτείται από τους κανόνες που αναφέρονται στο άρθρο 1 παράγραφος 2 στοιχεία δ) και ε) του κανονισμού (ΕΕ) 2017/625·
                        
                     
                           β)
                        
                        
                           τοποθετεί σφραγίδα στο επίσημο πιστοποιητικό που συνοδεύει το φορτίο με την ακόλουθη διατύπωση «ΜΟΝΟ ΓΙΑ ΔΙΑΜΕΤΑΚΟΜΙΣΗ ΜΕΤΑΞΥ ΔΙΑΦΟΡΕΤΙΚΩΝ ΣΗΜΕΙΩΝ ΤΗΣ ΕΥΡΩΠΑΪΚΗΣ ΕΝΩΣΗΣ ΜΕΣΩ ΤΗΣ [ονομασία τρίτης χώρας]».
                        
                     
         
         
            Άρθρο 38
            
               Διάδρομος του Neum
            
            
               1.   Όταν φορτία προϊόντων ζωικής προέλευσης, ζωικό αναπαραγωγικό υλικό, ζωικά υποπροϊόντα, παράγωγα προϊόντα, σανό και άχυρο και σύνθετα προϊόντα προέρχονται από το έδαφος της Κροατίας, διαμετακομίζονται μέσω του εδάφους της Βοσνίας-Ερζεγοβίνης στον διάδρομο του Neum και πριν τα φορτία αυτά εξέλθουν από το έδαφος της Κροατίας μέσω των σημείων εισόδου Klek ή Zaton Doli, οι αρμόδιες αρχές της Κροατίας:
               
                           α)
                        
                        
                           σφραγίζουν τα οχήματα ή τα εμπορευματοκιβώτια μεταφοράς πριν το φορτίο διαμετακομιστεί από τον διάδρομο του Neum·
                        
                     
                           β)
                        
                        
                           καταγράφουν την ημερομηνία και την ώρα αναχώρησης των οχημάτων που μεταφέρουν τα φορτία.
                        
                     
            
               2.   Όταν τα φορτία που αναφέρονται στην παράγραφο 1 επανεισέρχονται στο έδαφος της Κροατίας στα σημεία Klek ή Zaton Doli, οι αρμόδιες αρχές της Κροατίας:
               
                           α)
                        
                        
                           επαληθεύουν ότι οι σφραγίδες που έχουν προσαρμοστεί στα οχήματα ή στα εμπορευματοκιβώτια μεταφοράς είναι ακόμη άθικτες,
                        
                     
                           β)
                        
                        
                           καταγράφουν την ημερομηνία και την ώρα άφιξης των οχημάτων που μεταφέρουν τα φορτία.
                        
                     
            
               3.   Οι αρμόδιες αρχές της Κροατίας λαμβάνουν τα κατάλληλα μέτρα σύμφωνα με το άρθρο 65 του κανονισμού (ΕΕ) 2017/625 όταν:
               
                           α)
                        
                        
                           η σφραγίδα που αναφέρεται στην παράγραφο 1 έχει παραβιαστεί κατά τη διάρκεια της διαμετακόμισης μέσω του διαδρόμου του Neum· ή
                        
                     
                           β)
                        
                        
                           ο χρόνος διαμετακόμισης υπερβαίνει τον χρόνο που απαιτείται για τη μετακίνηση μεταξύ των σημείων εισόδου του Klek και του Zaton Doli.
                        
                     
         
         ΚΕΦΑΛΑΙΟ VI
         
            Τελικές διατάξεις
         
         
            Άρθρο 39
            
               Κατάργηση
            
            Οι αποφάσεις 2000/208/ΕΚ και 2000/571/ΕΚ και η εκτελεστική απόφαση 2011/215/ΕΕ καταργούνται από τις 14 Δεκεμβρίου 2019.
         
         
            Άρθρο 40
            
               Τροποποιήσεις της απόφασης 2007/777/ΕΚ
            
            Η απόφαση 2007/777/ΕΚ τροποποιείται ως εξής:
            
                        1)
                     
                     
                        Το άρθρο 6 τροποποιείται ως εξής:
                        
                                    α)
                                 
                                 
                                    στην παράγραφο 1, τα στοιχεία β), γ) και δ) απαλείφονται·
                                 
                              
                                    β)
                                 
                                 
                                    οι παράγραφοι 2 και 3 απαλείφονται·
                                 
                              
                  
                        2)
                     
                     
                        Το άρθρο 6α τροποποιείται ως εξής:
                        
                                    α)
                                 
                                 
                                    στην παράγραφο 1, τα στοιχεία β), γ) και δ) απαλείφονται·
                                 
                              
                                    β)
                                 
                                 
                                    οι παράγραφοι 2 και 3 απαλείφονται.
                                 
                              
                  
         
            Άρθρο 41
            
               Τροποποιήσεις του κανονισμού (ΕΚ) αριθ. 798/2008
            
            Το άρθρο 18 του κανονισμού (ΕΚ) αριθ. 798/2008 τροποποιείται ως εξής:
            
                        1)
                     
                     
                        στην παράγραφο 1, τα στοιχεία β), γ) και δ) απαλείφονται·
                     
                  
                        2)
                     
                     
                        στην παράγραφο 2, τα στοιχεία β), γ) και δ) απαλείφονται·
                     
                  
                        3)
                     
                     
                        οι παράγραφοι 3 και 4 απαλείφονται.
                     
                  
         
            Άρθρο 42
            
               Τροποποιήσεις του κανονισμού (ΕΚ) αριθ. 1251/2008
            
            Το άρθρο 17 του κανονισμού (ΕΚ) αριθ. 1251/2008 τροποποιείται ως εξής:
            
                        1)
                     
                     
                        στην παράγραφο 1, τα στοιχεία β), γ) και δ) απαλείφονται·
                     
                  
                        2)
                     
                     
                        οι παράγραφοι 2 και 3 απαλείφονται.
                     
                  
         
            Άρθρο 43
            
               Τροποποιήσεις του κανονισμού (ΕΚ) αριθ. 119/2009
            
            Το άρθρο 5 του κανονισμού (ΕΚ) αριθ. 119/2009 τροποποιείται ως εξής:
            
                        1)
                     
                     
                        στην παράγραφο 1, τα στοιχεία β), γ) και δ) απαλείφονται·
                     
                  
                        2)
                     
                     
                        οι παράγραφοι 2 και 3 απαλείφονται.
                     
                  
         
            Άρθρο 44
            
               Τροποποιήσεις του κανονισμού (ΕΕ) αριθ. 206/2010
            
            Ο κανονισμός (ΕΕ) αριθ. 206/2010 τροποποιείται ως εξής:
            
                        1)
                     
                     
                        Το άρθρο 12α τροποποιείται ως εξής:
                        
                                    α)
                                 
                                 
                                    στην παράγραφο 1, τα στοιχεία δ) και ε) απαλείφονται·
                                 
                              
                                    β)
                                 
                                 
                                    η παράγραφος 2 απαλείφεται·
                                 
                              
                                    γ)
                                 
                                 
                                    η παράγραφος 4 απαλείφεται·
                                 
                              
                  
                        2)
                     
                     
                        Το άρθρο 17 τροποποιείται ως εξής:
                        
                                    α)
                                 
                                 
                                    στην παράγραφο 1, τα στοιχεία β), γ) και δ) απαλείφονται·
                                 
                              
                                    β)
                                 
                                 
                                    οι παράγραφοι 2 και 3 απαλείφονται·
                                 
                              
                  
                        3)
                     
                     
                        Το άρθρο 17α τροποποιείται ως εξής:
                        
                                    α)
                                 
                                 
                                    στην παράγραφο 1, τα στοιχεία β), γ) και δ) απαλείφονται·
                                 
                              
                                    β)
                                 
                                 
                                    οι παράγραφοι 2 και 3 απαλείφονται.
                                 
                              
                  
         
            Άρθρο 45
            
               Τροποποιήσεις του κανονισμού (ΕΕ) αριθ. 605/2010
            
            Ο κανονισμός (ΕΕ) αριθ. 605/2010 τροποποιείται ως εξής:
            
                        1)
                     
                     
                        Το άρθρο 7 τροποποιείται ως εξής:
                        
                                    α)
                                 
                                 
                                    στην παράγραφο 1, τα στοιχεία β), γ) και δ) απαλείφονται·
                                 
                              
                                    β)
                                 
                                 
                                    οι παράγραφοι 2 και 3 απαλείφονται·
                                 
                              
                  
                        2)
                     
                     
                        στο άρθρο 7α, οι παράγραφοι 2 και 3 απαλείφονται.
                     
                  
         
            Άρθρο 46
            
               Τροποποιήσεις του κανονισμού (ΕΕ) αριθ. 142/2011
            
            Ο κανονισμός (ΕΕ) αριθ. 142/2011 τροποποιείται ως εξής:
            
                        1)
                     
                     
                        Το άρθρο 29 τροποποιείται ως εξής:
                        
                                    α)
                                 
                                 
                                    στην παράγραφο 1, τα στοιχεία β), γ) και δ) απαλείφονται·
                                 
                              
                                    β)
                                 
                                 
                                    οι παράγραφοι 2 και 3 απαλείφονται·
                                 
                              
                  
                        2)
                     
                     
                        Το άρθρο 29α τροποποιείται ως εξής:
                        
                                    α)
                                 
                                 
                                    στην παράγραφο 1, τα στοιχεία β), γ) και δ) απαλείφονται·
                                 
                              
                                    β)
                                 
                                 
                                    οι παράγραφοι 2 και 3 απαλείφονται.
                                 
                              
                  
         
            Άρθρο 47
            
               Τροποποιήσεις του κανονισμού (ΕΕ) αριθ. 28/2012
            
            Ο κανονισμός (ΕΕ) αριθ. 28/2012 τροποποιείται ως εξής:
            
                        1)
                     
                     
                        Το άρθρο 5 τροποποιείται ως εξής:
                        
                                    α)
                                 
                                 
                                    στην παράγραφο 1, τα στοιχεία β), γ) και δ) απαλείφονται·
                                 
                              
                                    β)
                                 
                                 
                                    οι παράγραφοι 2 και 3 απαλείφονται·
                                 
                              
                  
                        2)
                     
                     
                        Το άρθρο 5α τροποποιείται ως εξής:
                        
                                    α)
                                 
                                 
                                    στην παράγραφο 1, τα στοιχεία β), γ) και δ) απαλείφονται·
                                 
                              
                                    β)
                                 
                                 
                                    οι παράγραφοι 2 και 3 απαλείφονται.
                                 
                              
                  
         
            Άρθρο 48
            
               Τροποποιήσεις του εκτελεστικού κανονισμού (ΕΕ) 2016/759
            
            Το άρθρο 5 του εκτελεστικού κανονισμού (ΕΕ) 2016/759 τροποποιείται ως εξής:
            
                        1)
                     
                     
                        στην παράγραφο 1, τα στοιχεία β), γ) και δ) απαλείφονται·
                     
                  
                        2)
                     
                     
                        οι παράγραφοι 2 και 3 απαλείφονται.
                     
                  
         
            Άρθρο 49
            
               Έναρξη ισχύος και ημερομηνία εφαρμογής
            
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 14 Δεκεμβρίου 2019.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Οκτωβρίου 2019.
            
               
                  Για την Επιτροπή
               
               
                  O Πρόεδρος
               
               Jean-Claude JUNCKER
            
         
         
            (1)  ΕΕ L 95 της 7.4.2017, σ. 1.
         
            (2)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).
         
            (3)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
         
            (4)  Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (ΕΕ L 139 της 30.4.2004, σ. 1).
         
            (5)  Κανονισμός (ΕΚ) αριθ. 183/2005 του Ευρωπαϊκού Κοινοβουλίου και του Συμβουλίου, της 12ης Ιανουαρίου 2005, περί καθορισμού των απαιτήσεων για την υγιεινή των ζωοτροφών (ΕΕ L 35 της 8.2.2005, σ. 1).
         
            (6)  Κανονισμός (ΕΚ) αριθ. 1/2005 του Συμβουλίου, της 22ας Δεκεμβρίου 2004, για την προστασία των ζώων κατά τη μεταφορά και συναφείς δραστηριότητες και για την τροποποίηση των οδηγιών 64/432/ΕΟΚ και 93/119/ΕΚ και του κανονισμού (ΕΚ) αριθ. 1255/97 (ΕΕ L 3 της 5.1.2005, σ. 1).
         
            (7)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
         
            (8)  Κανονισμός (EE) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (ΕΕ L 317 της 23.11.2016, σ. 4).
         
            (9)  Απόφαση 2000/208/ΕΚ της Επιτροπής, της 24ης Φεβρουαρίου 2000, περί θεσπίσεως λεπτομερών κανόνων εφαρμογής της οδηγίας 97/78/ΕΚ του Συμβουλίου σχετικά με τη διαμετακόμιση προϊόντων ζωικής προέλευσης από μια τρίτη χώρα προς άλλη τρίτη χώρα, που πραγματοποιείται οδικώς μόνον διαμέσου της Ευρωπαϊκής Κοινότητας (ΕΕ L 64 της 11.3.2000, σ. 20).
         
            (10)  Απόφαση 2000/571/ΕΚ της Επιτροπής, της 8ης Σεπτεμβρίου 2000, για τον καθορισμό των μεθόδων κτηνιατρικών ελέγχων σε προϊόντα από τρίτες χώρες που προορίζονται για εισαγωγή σε ελεύθερες ζώνες, ελεύθερες αποθήκες, τελωνειακές αποθήκες ή εμπορευόμενους που προμηθεύουν διασυνοριακά θαλάσσια μεταφορικά μέσα (ΕΕ L 240 της 23.9.2000, σ. 14).
         
            (11)  Εκτελεστική απόφαση 2011/215/ΕΕ της Επιτροπής, της 4ης Απριλίου 2011, για την εφαρμογή της οδηγίας 97/78/ΕΚ του Συμβουλίου όσον αφορά τη μεταφόρτωση στον συνοριακό σταθμό επιθεώρησης εισόδου παρτίδων προϊόντων που προορίζονται για εισαγωγή στην Ένωση ή για τρίτες χώρες (ΕΕ L 90 της 6.4.2011, σ. 50).
         
            (12)  Απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες και για την κατάργηση της απόφασης 2005/432/ΕΚ (ΕΕ L 312 της 30.11.2007, σ. 49).
         
            (13)  Κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (ΕΕ L 226 της 23.8.2008, σ. 1).
         
            (14)  Κανονισμός (ΕΚ) αριθ. 1251/2008 της Επιτροπής, της 12ης Δεκεμβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά τους όρους και τις απαιτήσεις πιστοποίησης για τη διάθεση στην αγορά και την εισαγωγή ζώων υδατοκαλλιέργειας και προϊόντων τους στην Κοινότητα, καθώς και για την κατάρτιση καταλόγου ειδών-φορέων (ΕΕ L 337 της 16.12.2008, σ. 41).
         
            (15)  Κανονισμός (ΕΚ) αριθ. 119/2009 της Επιτροπής, της 9ης Φεβρουαρίου 2009, για την κατάρτιση καταλόγου τρίτων χωρών ή μερών αυτών από τις οποίες επιτρέπονται οι εισαγωγές εντός, ή η διαμετακόμιση διαμέσου, της Κοινότητας κρέατος αγρίων κονικλοειδών, ορισμένων αγρίων χερσαίων θηλαστικών και εκτρεφόμενων κουνελιών, καθώς και για τις απαιτήσεις κτηνιατρικής πιστοποίησης (ΕΕ L 39 της 10.2.2009, σ. 12).
         
            (16)  Κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (ΕΕ L 73 της 20.3.2010, σ. 1).
         
            (17)  Κανονισμός (ΕΕ) αριθ. 605/2010 της Επιτροπής, της 2ας Ιουλίου 2010, σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την είσοδο στην Ευρωπαϊκή Ένωση νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα που προορίζονται για ανθρώπινη κατανάλωση που προορίζονται για ανθρώπινη κατανάλωση (ΕΕ L 175 της 10.7.2010, σ. 1).
         
            (18)  Κανονισμός (ΕΕ) αριθ. 28/2012, της 11ης Ιανουαρίου 2012, για τον καθορισμό απαιτήσεων για την πιστοποίηση των εισαγωγών στην Ένωση και τη διαμετακόμιση μέσω της Ένωσης ορισμένων σύνθετων προϊόντων και την τροποποίηση της απόφασης 2007/275/ΕΚ και του κανονισμού (ΕΚ) αριθ. 1162/2009 (ΕΕ L 12 της 14.1.2012, σ. 1).
         
            (19)  Εκτελεστικός κανονισμός (ΕΕ) 2016/759 της Επιτροπής, της 28ης Απριλίου 2016, σχετικά με την κατάρτιση των καταλόγων τρίτων χωρών, τμημάτων τρίτων χωρών και εδαφών από όπου τα κράτη μέλη επιτρέπουν την εισαγωγή στην Ένωση ορισμένων προϊόντων ζωικής προέλευσης που προορίζονται για κατανάλωση από τον άνθρωπο και σχετικά με τον καθορισμό των απαιτήσεων πιστοποιητικών, την τροποποίηση του κανονισμού (ΕΚ) αριθ. 2074/2005 και την κατάργηση της απόφασης 2003/812/ΕΚ (ΕΕ L 126 της 14.5.2016, σ. 13).
         
            (20)  Κανονισμός (ΕΕ) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων (ΕΕ L 84 της 31.3.2016, σ. 1).
         
            (21)  Κατ’ εξουσιοδότηση κανονισμός (ΕΕ) [2019/2122] της Επιτροπής, της 10ης Οκτωβρίου 2019, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά ορισμένες κατηγορίες ζώων και αγαθών που εξαιρούνται από τους επίσημους ελέγχους στους συνοριακούς σταθμούς ελέγχου και τους ειδικούς ελέγχους στις προσωπικές αποσκευές επιβατών και σε μικρά φορτία εμπορευμάτων που αποστέλλονται σε φυσικά πρόσωπα και δεν προορίζονται να διατεθούν στην αγορά, και για την τροποποίηση του κανονισμού (ΕΕ) αριθ. 142/2011 (Βλέπε σελίδα 45 της παρούσας Επίσημης Εφημερίδας).
         
            (22)  http://www.edqm.eu (τελευταία έκδοση).
         
            (23)  Εκτελεστικός κανονισμός (ΕΕ) 2019/1014 της Επιτροπής, της 12ης Ιουνίου 2019, για τη θέσπιση λεπτομερών κανόνων σχετικά με τις ελάχιστες απαιτήσεις για τους συνοριακούς σταθμούς ελέγχου, συμπεριλαμβανομένων των κέντρων επιθεώρησης, καθώς και για τη μορφή, τις κατηγορίες και τις συντομογραφίες που πρέπει να χρησιμοποιούνται για την καταχώριση των συνοριακών σταθμών ελέγχου και των σημείων ελέγχου (ΕΕ L 165 της 21.6.2019, σ. 10).
         
            (24)  Εκτελεστικός κανονισμός (ΕΕ) [2019/2128] της Επιτροπής, της 12ης Νοεμβρίου 2019, για τη θέσπιση του υποδείγματος για το επίσημο πιστοποιητικό και τους κανόνες έκδοσης επίσημων πιστοποιητικών για εμπορεύματα που παραδίδονται σε πλοία που εξέρχονται από την Ένωση και προορίζονται για εφοδιασμό ή κατανάλωση από το πλήρωμα και τους επιβάτες ή τη στρατιωτική βάση του ΝΑΤΟ ή των Ηνωμένων Πολιτειών (Βλέπε σελίδα 114 της παρούσας Επίσημης Εφημερίδας)
         
            (25)  Κανονισμός (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (ΕΕ L 300 της 14.11.2009, σ. 1).